title: Jakub Štěpánek

text: Štěpánek edusti Tšekkiä Vancouverin olympiakisoissa 2010, jolloin hän puki viiteen otteluun, mutta jäi kuitenkin ilman peliaikaa. Štěpánek edusti Tšekkiä myös MM-kilpailuissa vuosina 2009, 2010, 2011 ja 2012. Vuoden 2009 turnauksessa hän pelasi kuudessa ottelussa ja Štěpánek valittiin Tanskaa vastaan pelatun avausottelun päätteeksi Tšekin ottelun parhaaksi pelaajaksi. Vuoden 2010 turnaus päättyi maailmanmestaruuteen ja hän puki siinä kuuteen otteluun, mutta Štěpánek jäi kuitenkin ilman peliaikaa. Kaksi seuraavaa turnausta päättyivät pronssiin. Vuoden 2011 turnauksessa hän pelasi yhden ottelun, mutta vuoden 2012 turnauksessa Štěpánek pelasi viisi ottelua. Hänet valittiin Suomea vastaan pelatun pronssiottelun päätteeksi Tšekin ottelun parhaaksi pelaajaksi.


title: Jakub Štěpánek

text: Yhteensä Štěpánek on pelannut 36 A-maaottelua. Hän on pelannut myös kolme nuorten ja yhden poikien maaottelun.


title: Mellari

text: Mellari on yli 600 m2 kulttuuri- ja vapaa-ajantila Mellunmäen metroaseman takana vanhan ostoskeskuksen alakerrassa. Toiminta tilassa käynnistettiin keväällä 2008.


title: Mellari

text: Mellarin tiloissa toimii ja sitä hallinnoi Mellunmäki-Seura ry. Työväenopisto järjestää tiloissa kursseja. Mellarissa toimivat vuokralaisina myös sosiaalivirasto, partiolaiset, kahvila Eden sekä kierrätyspiste. Helsingin Kulttuurikeskus ylläpitää Mellarissa Mellupistettä, jonka tietokoneilla voi maksutta käyttää Internettiä.


title: Non, je ne regrette rien

text:
Non, je ne regrette rien (suom. ”Ei, en kadu mitään”) on ranskalainen laulu, jonka teki tunnetuksi Edith Piaf vuonna 1960.
Piaf levytti sen 10. marraskuuta 1960. Kappaleen on sanoittanut Michel Vaucaire ja säveltänyt Charles Dumont. Suomeksi kappaleen on sanoittanut Sauvo Puhtila, ja ensimmäisen suomenkielisen levytyksen siitä teki Vera Telenius vuonna 1974. Irina Milan levytti sävelmän vuonna 1975 albumilleen "Milodia" Eino Leinon ja itsensä tekemin sanoin nimellä ”Join kaiken pois”.


title: Non, je ne regrette rien

text: Populaarikulttuurissa laulu tunnetaan muun muassa elokuvasta Inception sekä Pasila-televisiosarjan jaksosta ""Non, je ne regrette rien"".


title: Lapinvuokkokangas

text: Lapinvuokkokangas on tunturilla alue, jota luonnehtii lapinvuokko. Lapinvuokkokangas on ravinteinen tunturikangas. Sitä esiintyy ala- ja keskipaljakalla ravinteisilla tuntureilla, jossa on kalkkipitoista kalliota.


title: Lapinvuokkokangas

text: Lapinvuokkokangas voi olla kuiva, melko kostea tai kostea. Kostea lapinvuokkokangas on niittymäinen. Hyvin kostealla kasvaa suokasveja muun muassa lettopajua ja tuppisaraa. Kosteahkolla kasvaa liekovarpiota ja sammalia. Kuivilla lapinvuokkokankailla on enemmän jäkäliä kuin sammalia. Kuivimpia lapinvuokkokankaita luonnehtii kalliosara ("Carex rupestris") ja kuivaa, hieman kosteampaa lapinalppiruusu ("Rhododendron lapponicum"). Yleisesti lapinvuokkokankaalla kasvaa muun muassa tunturikohokkia, lampaannataheinää, napapajua, sinirikkoa ja tunturimaarianheinää.


title: Lapinvuokkokangas

text: Lapinvuokkokankaat ovat keskittyneet Skandien ylityöntöalueen reunoille. Suomessa lapinvuokkokangasta on muun muassa Käsivarren alueen suurtuntureilla.


title: Lapinvuokkokangas

text: Lapinvuokkokangas vaihettuu lumenviipymiin lapinorvokki-lapinvuokkokankaiden kautta.


title: Rakkauden resepti

text: Rakkauden resepti () on vuonna 2007 ensi-iltansa saanut yhdysvaltalainen romanttinen komediaelokuva, jonka on ohjannut Scott Hicks. Elokuvan pääosissa esiintyvät Catherine Zeta-Jones, Aaron Eckhart ja Abigail Breslin.


title: Rakkauden resepti

text: Kate on ammatiltaan kokki, ja hän on hyvin tarkka ja omistautunut työlleen. Yllättäen hän saa kuulla siskonsa menehtyneen auto-onnettomuudessa. Katen tehtäväksi jää huolehtia orvoksi jääneestä siskon tyttärestään Zoesta. Kate yrittää sopeutua äidin rooliin samalla kun yrittää sinnitellä uuden oopperaa laulavan apulaiskeittiöpäällikkö Nicholasin kanssa. Zoe ja Nicholas kuitenkin ystävystyvät.


title: Markku Flinck

text: Markku Flinck (s. 4. tammikuuta 1985 Espoo) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan keskushyökkääjä. Joukkueen päävalmentaja Risto Dufvan mukaan Flinckiltä löytyy niin kiekollista osaamista kuin myös fyysistä valmiutta kamppailupelaamiseen. Jatkoaika.com -sivuston mukaan hän osaa tarvittaessa myös ärsyttää vastustajia, mutta Flinckin fyysinen pelityyli kostautuu ajoittain turhina jäähyinä.


title: Markku Flinck

text: Flinckin kasvattajaseura on Espoon Kiekkoseura. Hän siirtyi myöhemmin juniorina Espoo Bluesiin. Flinck oli kaudella 2004–2005 joukkueen A-nuorten paras pistemies tehoilla 15+16=31. Hän teki samalla kaudella myös SM-liigadebyyttinsä ja pelasi kahdeksan ottelua tehden myös liigauransa ensimmäisen maalin, joka syntyi 2. tammikuuta 2005 Oulun Kärppiä vastaan. Flinck palkittiin ottelussa "Ilta-Sanomien" kolmen tähden tähtipelaajana.


title: Markku Flinck

text: Toukokuussa 2005 Flinck teki sopimuksen Mestis-joukkue Kirkkonummen Salamoiden kanssa. Hän pelasi armeijankin häiritsemällä kaudella 2005–2006 kuitenkin vain yhdeksän runkosarjaottelua ilman tehopisteitä, kunnes Flinck palasi loppukaudeksi takaisin Bluesin A-nuoriin, joissa hän voitti SM-pronssia keväällä 2006. Flinck palasi kaudeksi 2006–2007 Salamoihin, joissa hän tällä kertaa pelasi koko kauden ja teki 42 runkosarjaottelussa tehot 3+14=17. Joukkue joutui keväällä 2007 putoamiskarsintoihin, joista Salamat kuitenkin selvisivät voittamalla KOOVEE:n otteluvoitoin 3–2.


title: Markku Flinck

text: Kaudeksi 2007–2008 Flinck siirtyi Jokipoikiin. Yhden siellä vietetyn vuoden jälkeen hän siirtyi kaudeksi 2008–2009 KooKoohon, jossa Mestiksessä läpimurtonsa tehnyt Flinck oli tehoilla 15+22=37 joukkueen kolmanneksi paras pistemies Mikko Liukkosen ja Lou Dickensonin jälkeen. Runkosarjan pistepörssissä hän sijoittui kahdeksanneksi LeKin Jaakko Pellisen kanssa. Jatkoaika.com valitsi Flinckin Mestis-kauden parhaaksi puolustavaksi hyökkääjäksi. Hän kävi kauden aikana myös kahden SM-liigaottelun lainalla Espoo Bluesissa joulukuussa 2008, kun joukkue tarvitsi korvaajia alle 20-vuotiaiden MM-kilpailuissa pelanneille pelaajilleen.


title: Markku Flinck

text: Flinck palasi kaudeksi 2009–2010 Jokipoikiin. Hän oli tehoilla 11+20=31 joukkueen sisäisen pistepörssin viides ja syöttöpörssin kolmas. Flinck voitti keväällä 2010 Mestiksen-mestaruuden ja Jokipojat pääsivät kauden päätteeksi liigakarsintoihin, jotka vei kuitenkin Tampereen Ilves otteluvoitoin 4–1.


title: Markku Flinck

text: Kaudeksi 2010–2011 Flinck siirtyi Mikkelin Jukureihin. Sopimus sisälsi option siirtymisestä Saimaan Palloon kaudeksi 2011–2012. Hän pelasi kauden aikana myös kolme SM-liigaottelua SaiPassa tehopistein 1+2=3 joukkueen ja Jukureiden välisen yhteistyön myötä. Mestiksen puolella Flinck teki yhden kauden piste-ennätyksensä tehoilla 16+31=47, joilla hän voitti Jukureiden sisäisen pistepörssin ja sijoittui koko Mestiksen pistepörssissä kolmanneksi SaPKon Jan-Mikael Järvisen ja KooKoon Iivo Hokkasen jälkeen. Flinck voitti myös koko Mestiksen tehotilaston lukemalla +33 ja palkittiin Jari Hirsimäki -palkinnolla. Hän voitti myös kevään 2011 pudotuspelien piste- ja syöttöpörssin tehoilla 5+11=16. Hän voitti niiden päätteeksi Mestis-hopeaa.


title: Markku Flinck

text: Maaliskuussa 2011 Flinck käytti optionsa ja teki vuoden mittaisen jatkosopimuksen SaiPan kanssa. Hänen ensimmäinen kokonainen SM-liigakautensa toi 57 runkosarjaottelussa tehot 5+8=13. Flinck pelasi kauden aikana myös yhden ottelun lainalla Jukureissa. Kaudella 2012–2013 hänen tehopisteensä nousivat SM-liigassa 21:een. Maaliskuussa 2013 SaiPa käytti Flinckin sopimuksessa olleen option ja teki vuoden mittaisen jatkosopimuksen hänen kanssaan. Toukokuussa 2014 sitä jatkettiin taas vuodella.


title: Markku Flinck

text: Flinck siirtyi kaudeksi 2015–2016 kaksivuotisella sopimuksella Tampereen Ilveksen riveihin. Hän nousi joukkueen ykkössentteriksi ja teki SM-liigan piste-ennätyksensä tehoilla 12+15=27, joilla Flinck oli Ilveksen paras pistemies ja maalintekijä. Hän sai kauden aikana myös neljän ottelun pelikiellon taklattuaan TPS:n Miro Keskitaloa selkäpuolelta laitaa päin 16. tammikuuta 2016 pelatussa ottelussa. Flinck sai tilanteesta 5+20-minuutin rangaistuksen. Hänen pelikieltoaan ankaroitta yhdellä ottelulla aiempi pelikielto vastaavanlaisesta tilanteesta.


title: Markku Flinck

text: Kaudeksi 2017–2018 Flinck palasi kaksivuotisella sopimuksella vuotta aiemmin SM-liigaan nousseen Mikkelin Jukureiden riveihin.


title: Markku Flinck

text: Flinck on pelannut viisi nuorten maaottelua.


title: Tunturiniitty

text: Tunturiniitty on tuntureilla kosteilla alueilla ruohoa kasvavaa niittykasvillisuutta. Niittyä on yleensä pieninä laikkuina varsinkin lumenviipymissä, puronvarsilla ja tunturin kallioseinämien eli pahtojen alla.


title: Tunturiniitty

text:
Niittykasvillisuuteen vaikuttaa mm lumen paksuus. Jos lumi sulaa varhain, kasvukausi on pidempi, mutta
maaperä kuivuu nopeasti.


title: Tunturiniitty

text: Niitä esiintyy ravinteisilla mailla hemioroarktisella vaivaiskoivuvyöhykkeellä, alapaljakalla ja keskipaljakalla muttei yläpaljakalla. Tunturiniittyjä on usean tyyppisiä. Pienruohoniityt ovat matalakasvuisia ja muistuttavat lumenviipymiä. Niissä kasvaa mm. tunturiängelmää, peuranvirnaa, lapinvuokkoa ja tunturihärkkiä. Keskipaljakalla useat tunturikankaatkin muistuttavat niittyjä, koska niissä kasvaa paljon tunturisaraa, tunturivihvilää ja lampaannataa.


title: Tunturiniitty

text: Suurruohoniityt ovat korkeakasvuisia ja suurin piirtein koko kasvukauden valuvesien kostuttamia. Alapaljakan suurruohoniityillä kasvaa metsäkurjenpolvea ja kulleroa. Puronvarsiruohostoissa vaihtelevat pajukot ja suurruoholaikut. Tunturien saniaisniityillä saniaiset kasvavat monesti lohkareiden ja kivien välissä tiheästi.


title: Tunturiniitty

text:
Tunturien paljakoilla on niittymaannosta, jossa on ohut humus ja humuksen ja kivennäismaan sekoittumiskerros.
. Humuksen pH on melko pieni sinne valuneen happipitoisen kivennäispitoisen veden takia.
Tällöin syntyy kostea paljakkaniitty missä kasvaa nurmitatarata, tunturiängelmää ja lapinvuokkoa. Emäksisellä paljakka-alueella on kuivaa tunturiniittyä, joka on eroosion kuluttamissa tuulipaljakkapaikoissa pelkkää lapinvuokko-jäkäläkangasta. Kuivilla tunturiniityillä jossa kasvaa tunturikohokkia, tunturiängelmää, läätettä ja punakkoa on tumma humuskerros joka rajoittuu jyrkästi kivennäismaakerrokseen.
Täällä humuksen pH on 5,5, emäskiven alueella 6. Paljkan happamalla kivennäismaalla jossa on kohtalainen lumikerros talvella on kangasniittyä, jäkkiniittyä, jossa kasvaa muun muassa metsälauhaa ja tuoksusimalketta. Humus on heinäturvetta, ei kangasturvetta, ja on melko multaista. Vaikka huuhtoutumiskerros onkon maannos voidaan katsoa niittymaaknnokseksi, ja sen humuksen pH on 4,5–5,0. Puronvarsien niittyalueilla on paksu "alpiininen ruskomaa" joka ei muistuta arojen ruskomaata. Humus on lähes aina kivennäismaata emäksisempää ja humuksen pH on noin 5,5. Typpeä on kohtalaisesti, C/n on 20, hyvällä paikalla jopa 15–17. Humus vaihtuu asteittain kivennäismaakerrokseksi. Tätä maannosta on sekä jokien tulvarannoilla että puronvarsilla. Ruskeaan maannokseen liittyy metsäkurjenpolvea, kulleroa ja pohjanpajua kasvava ruohosto ja pohjanpajua, villapajua ja tunturipajua kasvava pensaikko.


title: Tunturiniitty

text:
Purojen varsien niityillä kasvaa kulleroa, keväthanhikkia, lapinorvokkia, läätettä, väinönpurkea, pohjansinivalvattia, haproa sekä
nurmiruohoja. Korkeammalal tunturilla puronvarsilal kasvaa mm maksaruohooa eli ruusujuurta.


title: Tunturiniitty

text: Tunturin kallioseinämää sanotaan pahdaksi. Jos kevään sulamisvesi kostuttaa pahdan aluetta, syntyy runsas kasvillisuus varsinkin jos linnut ja veden mukana tulevat ravinteet lannoittavat. Pahdoissa kasvaa mm. ruijanpahtahanhikkia ja harvemmin kalliosaraa, tunturinätää, lumirikkoa, sinirikkoa ja pahtanurmikkaa. Niukkaravinteisilla piipitoislla kalliolla kasvaa mm. tähkäpiippoa, lampaannataa ja puolukkaa. Pahtojen alla on vyörysoraa. Karussa vyörysorassa ksavaa samoja lajeja kuin silikaattikallioillakin. Mutta hieman ravinteisemmilla vyörysorilla kasvaa pahtanurmikkaa ja varputädykettä kasvaville vyörysorarinteille ovat ominaisia isokynsimö, hanhikit, kesämaksaruoho ja tunturihärkki sekä kataja. Hyvin ravinteisilla vyörysorilla kasvaa nädän ja kynsimön lisäksi myös mm. norjanarhoa.


title: Tunturien heinäkangas

text:
Tunturien heinäkangas on enimmäkseen heinä- ja sarakasveja kasvava tunturipaljakkaa. Heinäkankaita esiintyy tunturien keskipaljakalla lumen suojaamilla kohdilla. Kuivilla heinäkankailla kasvaa enemmän jäkäliä kuin sammalia.
Näitä esiintyy eniten Suomessa Käsivarren Lapin pohjoisosassa. Tunturien heinäkankaat jaetaan jäkkikankaisiin ja lampaannata-tunturivihviläkankaisiin. Jäkkikankaita kasvaa eniten vaivaiskoivualueella ja alapaljakalla, mutta ovat keskipaljakalla harvinaisia. Niitä on havumetsissäkin. Tunturivihvilä-lampaannatakankaat ovat laajoja keskipaljakalla.


title: Ferrero

text:
Ferrero SpA on vuonna 1946 perustettu italialainen elintarvikealan perheyritys. Sen pääkonttori sijaitsee Albassa Piemontessa. Yhtiössä on 21 500 työntekijää, ja sen liikevaihto vuonna 2008 oli 6,3 miljardia euroa. Yrityksellä on 18 tehdasta, joista suurin tehdas on Marburgissa Saksassa, ja 38 myyntiyhtiötä. Perustajan pojanpoika ja kaima Pietro Ferrero oli yrityksen toimitusjohtaja kuolemaansa saakka. Hän kuoli pyöräillessään saamaansa sairauskohtaukseen 19. huhtikuuta 2011.
Yhtiö aloitti vuonna 1949 Pietro Ferreron valmistamalla pähkinäsuklaatahnalla, jota kehitettiin edelleen, ja vuonna 1954 se sai nimen Nutella. Aluksi yritys toimi kotimarkkinalla ja laajeni Länsi-Eurooppaan. Yhdysvaltain markkinoille se meni vasta vuonna 1981.
Yrityksen valmistamia muita tuotteita ovat Ferrero Rocher, Pocket Coffee, Mon Chéri, Ferrero Giotto, Confetteria Raffaello ja Tic Tac -piparminttupastillit. Yhtiö valmistaa Kinder-tuoteperhettä, muun muassa Kinder-yllätysmunia, jotka tulivat Suomen markkinoille vuonna 1977. Yhdysvalloissa Kinder-yllätysmunia ei myydä, sillä viranomaisten mukaan syötävä ja lelu samassa paketissa on vaarallinen yhdistelmä: joku voi syödä lelun. "Forbesin" listalla yritys oli vuonna 2009 maailman luotettavin yritys. Se ei ole listautunut pörssiin vaan on edelleen perheyritys..


title: Keskipaljakka

text: Keskipaljakka on puuttoman tunturipaljakan vyöhyke, jossa ei alapaljakasta poiketen yleensä kasva metsävarpuja, kuten mustikkaa. Lämpötilat ovat liian alhaisia varpukankaille. Vaivaiskoivua ei myöskään esiinny. Kasvipeite on laikuttaista. Vyöhykettä luonnehtii liekovarpio. Myöhään sulavat lumenviipymät ja vähälumiset tuulenpieksämät ovat yleisiä ja luovat niille ominaisia kasvillisuustyyppejä.


title: Keskipaljakka

text: Suot puuttuvat tai ovat harvinaisia. Sitä vastoin keskipaljakalla on routimisen aiheuttamaa vuotomaata varsinkin rannikolla ja rakkakivikkoa.


title: Keskipaljakka

text: Routa luo rinteisiin kivivirtoja ja tasaisille maille kivikehiä ja verkkomaita. Tällöin kasvipeite on monesti roudan ja eroosion laikuttamaa tai näiden takia kasvitonta. Suomessa keskipaljakkaa esiintyy vain Käsivarren Lapissa yli 880–1 000 metrin korkeudesta noin 1 100–1 200 metrin korkeuteen asti. Kasvillisuus on tyypillisesti heinäkangasta, mutta on myös pohjanvariksenmarjaa ja liekovarpiota kasvavia kankaita. Yleensä siellä kasvaa kangasmaisesti tunturivihvilää, lampaannataa ja kitukasvuista vaivaispajua. Keskipaljakalla kasvaa myös tunturiniittyjä ja lumenviipymäkasvillisuutta.


title: Keskipaljakka

text: Keskipaljakalla kulkevat porot, tunturipeurat sekä Norjan ja Ruotsin alueella myskihärät. Tunturisopuli elää keskipaljakan tunturiniityillä.


title: Dyrøy

text: Dyrøy on Norjan kunta Tromssan läänissä. Sen rajanaapureita ovat koillisessa Sørreisa ja etelässä Salangen. Koillisessa kunnan vesialue rajoittuu Senjan saareen. Kunta koostuu Dyrøyan saaresta (53 km²) sekä itäosan mannermaa-alueesta.


title: Dyrøy

text: Kunnan väkiluku on laskenut Toisen maailmansodan jälkeen. Asutus on hajautunut tasaisesti rannikkoalueille, sekä mannermaan puolella etelä-pohjoissuuntaiseen Bjørkebakkdalenin laaksoon ja Langbakkalle. Kunnassa ei ole taajamia - hallintokeskus on Brøstadbotnin kylässä mannermaalla. Tammikuussa 2013 tehdyn väestönlaskennan mukaan kunnassa oli 1 190 asukasta.


title: Salama Moussa

text: Salama Moussa () (1887–1958) oli egyptiläinen journalisti. Hän syntyi Zagazigissä koptilaiseen perheeseen. Moussa oli tunnettu laajasta kiinnostuksestaan kulttuuriin ja tieteeseen. Hän myös katsoi ihmisälyn takaavan kehityksen ja vaurauden. Vuonna 1908 Moussa matkusti Eurooppaan opiskelemaan kirjallisuutta, filosofiaə ja luonnontieteitä. Hän jatkoi opiskelua koko elämänsä ajan.


title: Salama Moussa

text: Moussa kuului arabian ja sen kieliopin yksinkertaistamista vaatineeseen intellektuellien ryhmään. Ryhmä myös vaati Egyptinarabian tunnustamista modernin Egyptin kielenä. Standardiarabia oli säilynyt muuttumattomana sukupolvien ajan ja suurin osa egyptiläisistä oli lukutaidottomia. Tämän johdosta Moussa kannatti kirjoittamista lukijoiden äidinkielellä. Kielen yksinkertaistaminen on yhä ajankohtainen puheenaihe Egyptissä.


title: Salama Moussa

text: Moussa toimi Nobelin kirjallisuuspalkinnon voittajan Naguib Mahfouzin mentorina. Moussan kerrotaan sanoneen Mahfouzille: "sinä olet lahjakas, mutta esseesi ovat huonoja". Tämän jälkeen Mahfouz valitsi aiheensa huolellisemmin.


title: Salama Moussa

text: Salama Moussa sairastui vakavasti ja kuoli Kairossa 4. elokuuta 1958.


title: Yläpaljakka

text: Yläpaljakka on tunturin alue, jolla ei kylmyyden takia ole yhtenäistä kasvipeitettä. Niukka kasvillisuus on lähinnä sammalta ja jäkälää kivilouhikoissa ja kallioissa. Vain harvat putkilokasvit pystyvät kasvamaan näin kylmässä. Yläpaljakkaa sanotaan myös yläalpiiniseksi tai yläoroarktiseksi alueeksi. Kesällä lumiset lumenviipymät ja lumenpysymät ovat yläpaljakalla tavallisia ja antavat yläpaljakalle ilmeensä.


title: Yläpaljakka

text: Joidenkin tutkijoiden mielestä Suomessa esiintyy yläpaljakkaa Haltitunturin yläosassa yli 1 150 m:n korkeudessa. Jotkut määrittelevät yläpaljakan rajaksi Suomessa 1 300 m, jolloin sitä olisi vain Haltilla ja Rudnillä. Enemmän yläpaljakkaa on Skandeilla muun muassa Jotunheimenissa, Dovressa, Halagississa yli 1 600 m:n korkeudessa, Kebnekaisella ja Sarektjåkkålla yli 1 400 m:n korkeudessa sekä Pältsanilla 1 000 m:n korkeudessa.


title: Yläpaljakka

text: Yläpaljakalla voi kasvaa muun muassa jääleinikkiä ("Ranunculus glacialis"), haproa ("Oxyria digyna") tankeapiippoa ja pajun tunturimuotoja.


title: Alapaljakka

text: Alapaljakka on tunturin alue, jolla ei kylmyyden takia kasva metsää, ei edes tunturikoivikkoa. Yksittäisiä vaivaiskoivuja saattaa esiintyä, samoin katajia ja pajupensaita. Vaivaiskoivua saattaa hajanaisesti olla Haltin seuduilla vielä tuhannen metrin korkeudelle asti. Niinpä alapaljakan ja tunturikoivikon raja ei ole selvä.


title: Alapaljakka

text: Alapaljakalla kasvaa monia havumetsien varpuja, kuten variksenmarjaa, mustikkaa ja kanervaa. Alapaljakalla kasvaa myös sammalta ja jäkälää. Kasvipeite on melko yhtenäistä. Kalkkipitoisilla alueilla on rehevää kasvillisuutta, muun muassa lapinvuokkoja ja tunturikohokkeja. Alapaljakan eläimistö on melko runsasta, ja siihen kuuluvat esimerkiksi tunturisopuli, peura, poro, Norjassa myskihärkäkin, susi, ahma, naali ja monet linnut. Alapaljakan tyypillisin piirre ovat varpukankaat, mutta niillä on myös soita, puronvarsipensaikkoja, lumenviipymiä ja tunturiniittyjä.


title: Gratangen

text: Gratangen on Norjan kunta Tromssan läänissä. Sen rajanaapureita ovat pohjoisessa ja idässä Lavangen, etelässä Narvik ja lännessä Skånland. Astafjordenin takana luoteessa sijaitsee Ibestad.


title: Gratangen

text: Asutus on hajaantunut tasaisesti rannikkoalueille, erityisesti Gratangen-vuonon sisäosiin ja Gratangsbotnin eteläpuolelle. Kunnassa ei ole taajamia. Suurimpia kyliä ovat hallintokeskus Årstein, Elvenes/Fjordbotn ja Foldvik. Tammikuussa 2013 tehdyn väestönlaskennan mukaan kunnassa oli 1 119 asukasta.


title: Gratangen

text: Gratangenin kunta sijaitsee Gratangenvuonon ympärillä. Kunnan luoteispuolella sijaitsee Astavuono. Kunta koostuu vuonon molemmin puolin laakso- ja vuonoalueista. Kunnan korkein huippu on Leigastind (saameksi "Leaiggasoaivi"), 1 332 metriä, joka sijaitsee Gratangenin ja Narvikin rajalla. Noin 1/3 kunnasta sijaitsee metsärajan alapuolella. Vuorilla on porojen laidunmaita. Gratangenin väestössä on jonkin verran saamelaisvaikutusta, ja suurimmalla osalla vuorista ja järvistä on sekä saamelaiset että norjalaiset nimet.


title: Gratangen

text: Gratangenin kunta perustettiin 1. heinäkuuta 1926 erottamalla se Ibestadin kunnasta. Gratangenin tuolloinen väkiluku oli 1 967. Kunnan rajat eivät ole muuttuneet perustamisen jälkeen.


title: Gratangen

text: Kunnan väkiluku oli vuoden 2018 alussa 1 117.Suurin ulkomaalaissyntyisten ryhmä kunnassa olivat puolalaiset, joita oli 31 henkeä. Muita huomionarvoisia väestöryhmiä olivat ruotsalaiset (20 henkeä) sekä liettualaiset (16) ja eritrealaiset (16).


title: Gratangen

text: Vuonna 2017 oli 79,5% väestöstä Norjan kirkon jäseniä. Muihin uskonnollisiin tai katsomuksellisiin yhdyskuntiin kuului 7,1% väestöstä. Norjan kirkolla on paikkakunnalla yksi seurakunta, (sokn), joka kuuluu Nord-Hålogalandin hiippakuntaan Trondenesin rovastikuntaan. Seurakunta on:


title: Gratangen

text: 31. maaliskuuta 2018 jäi Gratangenin seurakunnan kirkkoherra Tore Vatne Helland eläkkeelle ja ilmoitti samalla eroavansa Norjan kirkosta, sillä samaa sukupuolta olevien avioliittoon vihkimisen hyväksyminen oli hänen mielestään tuonut kirkkoon sukupuolineutraalin evankeliumin ja jumalakuvan, jota hän ei löydä Raamatusta. Helland liittyi Luterilainen kirkko Norjassa ("Den lutherske kirke i Norge") -nimiseen tunnustusluterilaiseen kirkkokuntaan. Hän siirtyi johtamaan kyseisen kirkon paikallista seurakuntaa, joka toimittaa jumalanpalveluksia Gratangenin Gratangsbotnissa sekä Narvikissa.


title: Gratangen

text: Osterøyn kunnanvaltuustossa on 15 jäsentä. Vuosina 2015-2019 sen kokoonpano on seuraavanlainen: Työväenpuolue 7 paikkaa, Keskustapuolue 3 paikkaa, paikallinen ryhmittymä Gratangen Demokratiske Liste 3 paikkaa ja toinen paikallinen ryhmittymä Gratangen Fellespolitiske Liste 2 paikkaa. Puheenjohtajana toimii kunnanjohtaja Eva Ottesen, joka on Työväenpuolueen jäsen. Varapuheenjohtaja Roy Sandberg kuuluu Gratangen Fellespolitiske Liste:en.


Liettualais-valkovenäläinen sosialistinen neuvostotasavalta (, , LBSSR) oli lyhyen aikaa vuonna 1919 toiminut neuvostotasavalta. Liettuan–Neuvosto-Venäjän sodan aiheuttamien sotilaallisten vaikeuksien edessä liettualaiset, valkovenäläiset ja venäläiset kommunistit yhdistivät Liettuan neuvostotasavallan ja Valko-Venäjän neuvostotasavallan yhdeksi neuvostotasavallaksi. Liettualais-valkovenäläisen neuvostotasavallan johtajana toimi liettualainen kommunisti Vincas Mickevičius-Kapsukas, joka oli aiemmin johtanut Liettuan neuvostotasavaltaa. Myös Liettuan ja Valko-Venäjän kommunistiset puolueet yhdistettiin Liettuan ja Valko-Venäjän kommunistiseksi puolueeksi, vaikkakin vain vuotta myöhemmin puolueet jatkoivat toimintaansa erillään.


title: Liettualais-valkovenäläinen sosialistinen neuvostotasavalta

text: Puolan–Neuvosto-Venäjän sodassa huhtikuussa 1919 Puolan armeija valtasi Liettuan pääkaupungin Vilnan Vilnan offensiivissa ja Valko-Venäjän pääkaupungin Minskin Operaatio Minskissä. 25. elokuuta 1919 Liettualais-valkovenäläinen SNT hajosi ja sen seuraajiksi tulivat Liettuan tasavalta, Valko-Venäjän sosialistinen neuvostotasavalta ja Puolan tasavalta.


title: Hit City ’65

text: Hit City '65 on yhdysvaltalaisen laulu- ja soitinyhtye The Surfarisin kokoelma-albumi vuodelta 1965. Tätä ennen yhtyeellä oli ollut surf-hitti "Wipe Out" Dot-levymerkillä. Se nousi Yhdysvalloissa listakakkoseksi vuonna 1963.


title: Hit City ’65

text: Tällä levyllä The Surfaris esittää omia versioitaan vuoden 1965 menestyskappaleista, joista suuri osa on yhtyeen tavoin USA:n länsirannikolta lähtöisin. Levy on jatkoa edellisen vuoden menestysalbumille Hit City '64.


title: Hit City ’65

text: Levy on ilmestynyt MCA Recordsin Coral-merkillä. Tuottajana ja kappaleiden sovittajana on ollut Gary Usher. Usher oli tuohon aikaan työskennellyt noin kaksi ja puoli vuotta sellaisten yhtyeiden kuin The Beach Boys ja The Hondells kanssa.


title: Hit City ’65

text: Levyn esittelytekstin tekijää ei ole mainittu. Euroopassa MCA:n yhteistyökumppanina LP-levyjen valmistajana on ollut Metronome Musik GmbH, Überseering 21, 2000, Hampuri.


title: Hit City ’65

text: Sivu 1Päätöskappale on instrumentaali ja kitarasoolon soittaa Jim Fuller.


title: Hit City ’65

text: Sivu 2Aplodeista päätellen päätöskappale on taltioitu yleisön edessä eikä se ole instrumentaali, kuten levyn kansiteksti antaa ymmärtää.


title: Ibestad

text: Ibestad on Norjan kunta Tromssan läänissä. Kunnan alue koostuu Rollan (107 km²) ja Andørjan (135 km²) saarista, jotka sijaitsevat Harstadista itään.


title: Ibestad

text: Kunnan hallintokeskus, Hamnvikin taajama, sijaitsee Rollan saaren kaakkoisosassa. Kunnan väkiluku on ollut laskussa Toisesta maailmansodasta lähtien. Tammikuussa 2013 tehdyn väestönlaskennan mukaan kunnassa oli 1 421 asukasta.


title: Hemioroarktinen vyöhyke

text: Hemioroarktinen vyöhyke on tunturien kasvillisuusvyöhyke, joka sijaitsee tunturipaljakan alapuolella ja boreaalisen vyöhykkeen yläpuolella.


title: Hemioroarktinen vyöhyke

text: Vyöhykkeelle on tyypillistä pienet metsäsaarekkeet, puuryhmät ja erilliset harvassa kasvavat vaivaiskoivut. Suomessa metsänraja sijaitsee usein joko hemioroarktisessa vyöhykkeessä tai boreaalisen vyöhykkeen yläosassa. Hemioroarktisella alueella kasvaa pääasiassa erilaisia varpukankaita. Vähälumisilla paikoilla kankaat ovat variksenmarja- ja runsaslumisilla mustikkavaltaisia. Vaikka hemioroarktiselta alueelta puuttuu jo useita metsälajeja, niin sen yleisilme on kuitenkin edelleen boreaalinen. Vyöhykkeellä kasvaa kuitenkin jo myös joitakin tunturilajeja.


title: Suomen luontotyyppien uhanalaisuus

text: Suomen luontotyyppien uhanalaisuus on Anne Raunion, Anna Schulmanin ja Tytti Kontulan toimittama julkaisu, jossa ensimmäisen kerran arvioidaan Suomen luontotyyppien uhanalaisuutta. Teoksen on julkaissut Suomen ympäristökeskus "Suomen ympäristö" -sarjassa vuonna 2008.


title: Suomen luontotyyppien uhanalaisuus

text: Teoksessa arvioidaan kaikki Suomen seitsemän pääluontotyyppiä, Itämeri ja rannikko, sisävedet ja rannat, suot, metsät, kalliot ja kivikot, perinnebiotoopit sekä tunturit. Luokituksessa on tutkittu luontotyyppien muutoksia 1950-luvulta nykyaikaan. 368 luontotyypistä uhanalaisiksi on arvioitu 188. Luontotyypeistä 35 määriteltiin Suomen vastuuluontotyypeiksi.


title: Suomen luontotyyppien uhanalaisuus

text: Kaksiosainen julkaisu sisältää seuraavat aiheet:


title: Suomen luontotyyppien uhanalaisuus

text: Julkaisu on saatavissa painettuna, verkkojulkaisuna ja cd:nä.


title: Skylanders: Spyro’s Adventure

text: Skylanders: Spyro’s Adventure on Toys for Bobin kehittämä "Spyro"-tasohyppelypelisarjan spin-off-peli, jonka Activision julkaisi vuonna 2011 kaikille seitsemännen sukupolven konsoleille. Pelin jatko-osa "" julkaistiin lokakuussa 2012.


title: Skylanders: Spyro’s Adventure

text: "Skylanders: Spyro’s Adventuressa" pelaaja ottaa Portal Masterin roolin, joka voi ohjata 32 erilaista hahmoa. Hahmoihin kuuluu muun muassa pelin päähahmo Spyro. Jokaisella hahmolla on omat erityiskykynsä ja elementtinsä. Pelin mukana saa kolme figuuria (Spyro, Trigger Happy ja Gill Grunt), joilla voi pelata pelin läpi loppuvastukseen asti. Jos pelaaja haluaa kokea kaikki pelin paikat, hänen täytyy hankkia lisää peliin liittyviä hahmoleluja. Hahmot saadaan käyttöön asettamalla hahmoa kuvastava lelu Portal of Power -nimiseen portaaliin. Portal of Power ja hahmolelut perustuvat NFC-teknologiaan, jossa Portal of Power on NFC-siruja lukeva laite, ja lelussa on NFC-siru. Kaikki hahmot käyvät toiseenkin Portal of Poweriin silloinkin, kun pelialusta vaihtuu. Peliä päästään eteenpäin läpäisemällä erilaisia episodeja/jaksoja.


title: Skylanders: Spyro’s Adventure

text: Pelaajan pääpaikkana toimii mystiset rauniot, jotka ovat ilmassa. Tasojen keräys ja saavutukset tallentuvat automaattisesti leluun. kaksinpelin pelaamiseksi Portal of Poweriin pitää asettaa kaksi lelua samaan aikaan. Pelaaja tutkii uusia alueita, taistelee vihollisia vastaan, kerää kultaa ja aarteita ja ratkaisee ongelmia. Lopullisena tarkoituksena on pelastaa maailma Kaos-nimiseltä pahalta Portal Masterilta. Pelaaja voi kehittää Skylandereille erilaisia lisäerikoisuuksia. Pelissä on joka jaksoon piilotettu lahjapaketteja, jotka sisältävät aina jonkinlaisen hatun. Pelaaja voi käyttää löytämiään hattuja Skylandereihin parantaakseen niiden kykyjä. Kentistä voi löytää myös erilaisia tarinakääröjä, joissa kerrotaan aina löytöpaikan episodiin liittyvää tietoa. Peli sisältää myös elementaalibonussymboleita, joilla pelaaja voi antaa Skylandereille lisää voimia. Ympäri pelimaailmaa on erilaisia elementaaliportteja, joita vain tietyn elementin Skylanderit pystyvät avaamaan. Peli sisältää kahdeksan erilaista elementaaliluokkaa, jotka ovat ilma, elämä, epäkuolema, maa, tuli, vesi, taikuus ja tekno.


title: Skylanders: Spyro’s Adventure

text: Peli sisältää myös taistelutilan, jossa pelaaja voi pelata kaksintaistelupelejä toista pelaajaa vastaan. Ryminäareenassa pelaajat taistelevat ja yrittävät kukistaa vastustajan skylanderin. Taivasmaaleissa pelaajat yrittävät taistella siitä kumpi saa enemmän pisteitä nostamalla, kantamalla ja heittämällä pallon maaliin. Pelaaja voi ottaa pallon haltuun vastustajalta hyökkäämällä. Taivaskivimestarissa pelaajan täytyy kerätä viisi jalokiveä ennen vastustajaa.


title: Skylanders: Spyro’s Adventure

text: Pelin nimi oli alun perin "Spyro’s Kingdom". Alkujaan pelin piti olla kypsempi, synkempi ja verisempi, mutta kehittäjät Toys For Bobilla mielsivät sen vääräksi suunnaksi pelille. Spyro ei ollut alun perinkään suoraan vanhemmalle pelaajakunnalle suunnattu. Kehittäjät suunnittelivat pelin suuntaa kuusi kuukautta ja lopulta Toys For Bob sai idean Skylandersille. Jeff Poffenbarger ilmoitti, että peli on suunnattu lähinnä nuoremmille pelaajille, joilla ei ole aiempaa kokemusta Spyrosta.


title: Skylanders: Spyro’s Adventure

text: Pelin tarinan ovat kehitelleet Alek Sokolow ja Joel Cohen, jotka molemmat ovat työskennelleet Pixarin ensimmäisen elokuvan "Toy Story – leluelämää" parissa.


title: Skylanders: Spyro’s Adventure

text: Paketti jossa peli tulee, sisältää kolme pääfiguuria. Näillä figuureilla voi pelata pelin loppuun asti, mutta pelin yli 100%:nen suorittaminen vaatii lisähahmojen hankkimista. Paketti sisältää hahmojen lisäksii Portal of Powerin paristoineen, julisteen, sarjaan perustuvia keräilykortteja, tarra-arkin sekä verkkokoodeja. Pääpaketin lisäksi pelaaja voi ostaa myös monenlaisia muita pienempiä paketteja, joista suurikokoisimmat sisältävät kolme figuuria. Peliin voi ostaa myös figuurien lisäksi paketteja, joissa on yksi figuuri, kaksi taikaesinefiguuria ja aiheeseen liittyvä kulkuväline kuten esimerkiksi merirosvolaiva, jäälinna tai lohikäärmevuori.


title: Skylanders: Spyro’s Adventure

text: Peli sai myönteisen vastaanoton, sillä Metacriticin laskemien arvostelijoiden antamien arvosanojen keskiarvo oli 78/100.


title: Skylanders: Spyro’s Adventure

text: Nintendo World Report antoi pelille arvosanaksi 9/10, kehuen Wii-version hauskaa pelattavuutta, mahtavaa tuotantoarvoa ja sen täydellistä yhteensopivuutta nuorille pelaajille, ja 3DS-versiosta se kehui ainutlaatuisesti ja visuaalisesti näkyviä hahmoja, hyvää yhteensopivuutta nuoria pelaajia kohtaan ja hyvin suunniteltua 3D-tasohyppelyä.


title: Skylanders: Spyro’s Adventure

text: Gaming Nexus antoi pelille arvosanaksi B+:n ja kehui sen hyvää suuntautumista jälleen kerran nuorempaa yleisöä kohtaan, vaikka se huomioikin pelin muutamia puitteita.


title: Skylanders: Spyro’s Adventure

text: Destructoid antoi pelille arvosanaksi 8/10 sanoen että se ei ole paras peli mitä voi löytyä kauppojen hyllyltä, mutta innovatiiviset vehkeet ja pelin hyvä erottuvaisuus markkinoilla tekee siitä Destructoidin mielestä hyvän pelin.


title: Skylanders: Spyro’s Adventure

text: GameSpot on tutustunut pelin Xbox 360 -versioon ja antanut sille arvosanaksi 7.5/10.0 kehuen sen hyvin perheystävällistä ja innovatiivista pelattavuutta sekä RPG-tyylin eteneväisyyttä. GameSpot kuitenkin kritisoi sen helppoa vaikeustasoa, sekavaa moninpeliä ja sitä kun sitä pystyy pelaamaan vain ilman onlinea, sitä kun peliä ei voi läpäistä kokonaan ilmaiseksi, portaaliongelmia ja figuurien katoamisen riskiä.


title: Skylanders: Spyro’s Adventure

text: Game Informer antoi pelin Xbox 360 ja PlayStation 3 -versioille molemmille arvosanaksi 8.0/10.0.


title: Skylanders: Spyro’s Adventure

text: "Skylanders: Spyro’s Adventure" palkittiin myös kahdella ”Toy Industry Association” -palkinnolla: ”Game of the Year” ja ”Innovative Toy of the Year” -palkinnoilla.


title: Cristián Zapata

text: Cristián Eduardo Zapata Valencia (s. 30. syyskuuta 1986 Padilla, Kolumbia) on kolumbialainen jalkapalloilija. Hän edustaa Italian Serie A:ssa pelaavaa AC Milania. Zapatan luontainen pelipaikka on keskuspuolustaja, mutta hän kykenee pelaamaan myös laitapuolustajana.


title: Cristián Zapata

text: Zapata siirtyi 31. elokuuta 2005 kotimaastaan Deportivo Caliista italialaiseen Udineseen. Samassa kaupassa Italiaan matkasi myös hänen joukkuetoverinsa Abel Aguilar.


title: Cristián Zapata

text: Lokakuussa 2007 hän teki joukkueen kanssa viisivuotisen jatkosopimuksen, joka ulottuu kesään 2012 asti. Kesäkuussa 2008 hän loukkaantui ja joutui olemaan sivussa pelikentiltä kuusi kuukautta.


title: Cristián Zapata

text: Kaudella 2009–2010 hän pelasi yhteensä 29 sarjaottelua, joista suurimman osan keskuspuolustuksessa yhdessä Andrea Codan kanssa.


title: Kalsa

text: Kalsa (, ) on Norjan kunta Tromssan läänissä. Sen rajanaapureita ovat etelässä Tromssa ja idässä Lyngen ja Skjervøy. Kunta sijaitsee kokonaisuudessaan saarilla, joista suurimpia ovat Fugløya (21 km²) koillisessa, josta etelään seuraavat Vanna (225 km²) ja Karlsøy (8 km²). Vannasta länteen sijaitsee Helgøya (43 km²), Nord-Kvaløy (84 km²) ja Grøtøy (18 km²). Kuntaan kuuluu myös suuria osia Rebbenesøyn, Ringvassøyn ja Reinøyn saarista.


title: Kalsa

text: Vuoden 1950 jälkeen kunnan väkiluku on laskenut ja useat saaret, kuten Helgøya, Nord-Kvaløy, Fugløya ja Grøtøy, ovat jääneet asumattomiksi. Nykyinen asutus on keskittynyt suhteellisen kapealle osalle rannikkoa. Vannalla ja Ringvassøylla on eniten asutusta. Kunnan hallintokeskus ja ainut taajama Hansnes (331 as., 2004) sijaitsee Ringvassøylla. Tammikuussa 2013 tehdyn väestönlaskennan mukaan koko kunnassa oli 2 317 asukasta.


title: Transformers: Dark of the Moon (videopeli)

text: Transformers: Dark of the Moon (Wiillä ja Nintendo 3DS:llä Transformers: Dark of the Moon - Stealth Force Edition) on vuoden 2011 kesäkuussa julkaistu videopeli. Se perustuu elokuvaan "". Pelin kehittäjänä on toimii High Moon Studios Xbox 360 ja PlayStation 3 -alustoille sekä Behavior Interactive Wii, Nintendo 3DS ja Nintendo DS -alustoille.


text: On kulunut kolme vuotta siitä Megatron ja Decepticonit viimeksi uhkasivat Maata. Maan johtajat uskovat Megatronin häipyneen, mutta Optimus ei. Autobotit saavat selville, että Megatron yrittää tuoda kaaoksen ihmisten keskuuteen ja vapauttaa vaarallisimman taistelijansa, Shockwaven. Autobottien on pysäytettävä Megatron ennen kuin on liian myöhäistä.


title: Lumenpysymä

text: Lumenpysymä eli pysyvä lumikenttä on korkeimpien tunturien lumikenttä, joka ei sula yhden kesän aikana. Talvisin niiden lumipeitteen vahvuus on useita metrejä, mutta kesällä ne sulavat huomattavasti. Lumenpysymillä elää muun muassa erilaisia lumileviä ja mikroskooppisia lumisieniä. Lumenpysymät kuuluvat tuntureiden uhanalaisiin luontotyyppeihin. Ilmaston lämmettyä lumenpysymät voivat muuttua sammalvaltaisiksi lumenviipymiksi.


title: Valko-Venäjän sosialistinen neuvostotasavalta (1919)

text: Valko-Venäjän sosialistinen neuvostotasavalta ( (SSRB), ) oli lyhyen aikaa vuonna 1919 toiminut neuvostotasavalta Valko-Venäjän alueella. Neuvostotasavalta perustettiin Venäjän keisarikunnan hajoamisen ja lokakuun vallankumouksen seurauksena.


text: Bolševikit perustivat Valko-Venäjän neuvostotasavallan 1. tammikuuta 1919 Smolenskissa Puna-armeijan miehitettyä vetäytyneen Saksan keisarikunnan ensimmäisen maailmansodan seurauksena hallitsemat Valko-Venäjän alueet.


text: Valko-Venäjän SNT korvasi Valko-Venäjän kansallisen tasavallan. Bolsevikit eivät aluksi olleet vastustaneet valkovenäläisten kansallista liikehdintää. Kun huomattiin, että valkovenäläiset haluavat ottaa kansansa kohtalon omiin käsiinsä, muuttui suhtautuminen. Valko-Venäjän kansallisen tasavallan julistettiin olleen pelkän porvarillisen juonen, jonka tarkoituksena oli irrottaa maa Venäjästä. Valkovenäläisten kansallinen liikehdintä oli kuitenkin pakko ottaa huomioon. Siksi Venäjän kommunistipuolueen keskuskomitea antoi 1. tammikuuta 1919 julistuksen Valko-Venäjän sosialistisen neuvostotasavallan luomisesta. Uuden neuvostotasavallan rajoista ei aluksi ollut selvyyttä. Itäisimmät alueet liitettäisiin Venäjään ja Minskin alue tulisi liittää perusteilla olevaan Liettuan sosialistiseen neuvostotasavaltaan. Valkovenäläisten mielipiteitä ei kuunneltu.


text: Koko toimikautensa ajan Valko-Venäjän neuvostotasavallan johtajana toimi Źmicier Žyłunovič. Vain kuukautta myöhemmin valtion perustamisesta, se yhdistettiin Liettuan neuvostotasavallan kanssa Liettualais-valkovenäläiseksi neuvostotasavallaksi. Liettualais-valkovenäläisen neuvostotasavallan hajottua Valko-Venäjän alueelle syntyi Valko-Venäjän sosialistinen neuvostotasavalta, joka oli yksi Neuvostoliiton perustajavaltioista.


title: Kvæfjord

text: Kvæfjord on Norjan kunta Tromssan läänissä. Se on läänin läntisin kunta, joka rajoittuu idässä Harstadiin, etelässä Tjeldsundiin ja Lødingeniin sekä lännessä ja pohjoisessa Sortlandiin.


title: Kvæfjord

text: Noin puolet asutuksesta on keskittynyt kunnan hallintokeskukseen ja taajamaan Borkenesiin (1466 as., 2004), joka sijaitsee Hinnøyan saarella. Muutoin asutus on hajautunut rannikkoalueille. Väkiluku on ollut laskeva vuodesta 1980 lähtien. Tammikuussa 2013 tehdyn väestönlaskennan mukaan koko kunnassa oli 3 082 asukasta.


title: Lavangen

text: Lavangen tai Lavangen kommune (pohjoissaameksi: Loabát tai Loabáit suohkan) on Norjan kunta Tromssan läänissä. Sen rajanaapureita ovat pohjoisessa Salangen, idässä Bardu, etelässä Narvik ja lännessä Gratangen.


title: Lavangen

text: Kunnan asutus on keskittynyt pääasiassa alueen keskiosiin, kun taas Spansdalenin laakso on harvempaan asuttua. Kunnan hallinto sijaitsee Tennevollin taajamassa, vuononpohjukassa. Tammikuussa 2013 tehdyn väestönlaskennan mukaan kunnassa oli 1 012 asukasta.


title: Niklas Sirén

text: Niklas Sirén (s. 17. heinäkuuta 1989 Hämeenlinna) on suomalainen jääkiekkoilija, joka pelaa Mestis-joukkue KooKoossa. Pienikokoisen Sirénin vahvuuksiin kuuluu maalintekotaito, luistelu, kädet, laukaus, maalille ajaminen ja pelirohkeus. Pieni koko kuuluu kuitenkin myös Sirénin heikkouksiin, joten hän jää useimmiten toiseksi kaksinkamppailuissa.


title: Niklas Sirén

text: Sirén on Hämeenlinnan Pallokerhon kasvatti. Hän oli kaudella 2007–2008 joukkueen A-nuorten kolmanneksi paras maalintekijä 15 osumallaan. Sirén teki samalla kaudella myös SM-liigadebyyttinsä. Hän pelasi liigassa kolme ottelua ilman tehopisteitä. Tammikuussa 2008 Sirén teki HPK:n kanssa kaksivuotisen liigasopimuksen. Hän pelasi myös kaudella 2008–2009 kolme ottelua SM-liigassa. Sirén teki niissä yhden syöttöpisteen. Hän pelasi samalla kaudella myös kaksi Mestis-ottelua alle 20-vuotiaiden maajoukkueessa. Suurimmaksi osaksi Sirénin kausi kului kuitenkin HPK:n A-nuorissa, joiden paras maalintekijä ja toiseksi paras pistemies hän oli Juho Hyvärisen jälkeen tehoilla 21+17=38. Koko A-nuorten SM-liigan maalipörssissä Sirén sijoittui kahdeksanneksi Ässien Severi Sillanpään, Lukon Olli Palolan ja Kärppien Mikael Granlundin kanssa.


title: Niklas Sirén

text: Elokuussa 2009 HPK lainasi Sirénin ja Miika Viinamäen koko kauden 2009–2010 kattavalla sopimuksella Mestis-joukkue Savonlinnan Pallokerhoon. Sirén toimi joukkueen varakapteenina ja hän oli tehoilla 12+12=24 SaPKon kolmanneksi paras maalintekijä ja viidenneksi paras pistemies.


title: Niklas Sirén

text: Toukokuussa 2010 Sirén teki vuoden mittaisen sopimuksen KooKoon kanssa. Alkukaudella 2010–2011 hänen lonkankoukistajalihaksensa repesi ja Sirén oli sivussa peleistä joulutauon yli. Hän pelasi vain 26 runkosarjaottelua, mutta kevään 2011 pudotuspeleissä Sirén oli viidellä osumallaan KooKoon paras maalintekijä Kory Bakerin kanssa. He sijoittuivat maalipörssissä toiseksi neljän muun pelaajan kanssa. Sirén teki keväällä 2011 vuoden mittaisen jatkosopimuksen KooKoon kanssa.


title: Niklas Sirén

text: Sirén oli myös kaudesta 2011–2012 ison osan sivussa; hän loukkasi marraskuussa 2011 reitensä ja pelasi runkosarjassa vain 29 ottelua. Sirén voitti Mestis-pronssia keväällä 2012. Hän teki huhtikuussa 2012 taas vuoden mittaisen jatkosopimuksen KooKoon kanssa.


title: Niklas Sirén

text: Sirén on pelannut kolme ottelua sekä nuorten että poikien maajoukkueessa.


title: Lenvik

text: Lenvik on Norjan kunta Tromssan läänissä. Sen rajanaapureita ovat kaakossa Målselv, idässä Sørreisa, sekä lännessä Tranøy ja Berg. Pohjoisessa Malankivuonon takana sijaitsevat Tromssa ja Balsfjord. Kunnan alue sijaitsee Gisundetin, joka erottaa Senjan saaren mannermaasta, kahden puolen. Noin 60% kunnan pinta-alasta on Senjan saarella.


title: Lenvik

text: Asutus on keskittynyt erityisesti Gisundetin rannoille. Hallintokeskus Finnsnes (3907 as., 2005) sijaitsee mannermaalla, josta kulkee silta Silsandin (1271 as.) taajamaan Senjan saarelle. Senjalla sijaitsevat edelleen Gibostadin (377 as.), Husøyn (235 as.) ja Fjordgardin (225 as.) taajamat. Tammikuussa 2013 tehdyn väestönlaskennan mukaan koko kunnassa oli 11 455 asukasta.


title: MM-rallikausi 2011

text: MM-rallikausi 2011 oli rallin maailmanmestaruussarjan 39. kausi. Kausi alkoi 10. helmikuuta Ruotsissa ja päättyi 13. marraskuuta Walesissa. Maailmanmestaruuden voitti Sébastien Loeb, joka varmisti mestaruuden kauden päättävässä Walesin rallissa kun hänen pahin kilpailijansa Mikko Hirvonen keskeytti avauspäivänä tekniseen vikaan jolloin Loeb siirtyi tavoittamattomaan kahdeksan pisteen johtoon. Mestaruus oli myös Loebin kahdeksas peräkkäinen.


title: MM-rallikausi 2011

text: Kaudella 2011 ajettiin 13 rallia. Edellisvuonna ajettujen Bulgarian, Japanin, Turkin ja Uuden-Seelannin rallien tilalle palasivat Italian, Argentiinan, Akropolis- ja Australian rallit.


title: Rovio Entertainment

text: Rovio Entertainment Oyj, lyhyesti Rovio on suomalainen pelinkehittäjäyhtiö. Yhtiö perustettiin vuonna 2003 nimellä "Relude", mutta vuonna 2005 nimi muutettiin Rovio Mobileksi ja vuonna 2011 Rovio Entertainmentiksi. Rovio on tunnettu parhaiten pelistään "Angry Birds", joka on tehty älypuhelimille sekä tietokoneille.


title: Rovio Entertainment

text: Vuonna 2003 kolme opiskelijaa Teknillisestä korkeakoulusta (nykyisin Aalto-yliopiston teknillinen korkeakoulu), Niklas Hed, Jarno Väkeväinen ja Kim Dikert, osallistuivat mobiilipelikilpailuun Assembly Demo Partyilla Nokian ja HP:n sponsoroimina. He voittivat kilpailun pelillään "King of the Cabbage World", jonka myötä he perustivat oman yhtiönsä nimeltä Relude. "King of the Gabbage World" myytiin Sumea-yhtiölle (nykyisin Digital Chocolate), ja nimettiin uudelleen "Mole Wariksi", jota mainostettiin ensimmäisenä moninpelimobiilipelinä maailmassa.


title: Rovio Entertainment

text: Tammikuussa 2005 Relude sai ensimmäiset investointinsa bisnesenkeliltä ja yhtiö muutti nimensä Rovio Mobileksi.


title: Rovio Entertainment

text: Rovio päätti keskittyä iPhone-pelien tekemiseen vuoden 2009 aikana. Alkuvuoteen mennessä 12-henkinen pelitalo oli tehnyt yhteensä 51 mobiilipeliä, joista suurin osa oli javapelejä. Koska App Storessa oli niin paljon sovelluksia, Rovio tarvitsi erottuakseen hyvän pelin. Jaakko Iisalo alkoi konseptoida peliä, ja keväällä 2009 hänellä oli kymmenen erilaista ideaa esiteltäväksi. Hänen hahmoideansa pyöreistä linnuista valittiin jatkokehitykseen. "Angry Birds" laitettiin App Storeen joulukuussa 2009, ja viiden kuukauden päästä se oli palvelun ladatuin sovellus Yhdysvalloissa. Peli pysyi melkein kaksi vuotta listan kärjessä tai sen tuntumassa, ollen vielä vuoden päästä julkaisustaan listan ykkönen. Lyhyessä ajassa sadat miljoonat ihmiset olivat ladanneet pelin.


title: Rovio Entertainment

text: Rovio tiedotti kesäkuussa 2011 ostaneensa helsinkiläisen animaatiostudio Kombon. Rovio maksoi kaupan käteisellä ja osakkeilla, mutta kauppahintaa ei kerrottu julkisuuteen. Kombo oli peliyhtiö Rovion ensimmäinen yrityskauppa animaatiopuolella. Rovion aiemmat hankinnat olivat olleet pelialan yrityksiä. Rovio kertoi tavoittelevansa kaupan avulla laajentumista animaatiosisällöissä, ja yritysjärjestelyn jälkeen Kombo keskittyi tekemään animaatiotuotantoa pelkästään Rovion tarpeisiin.


title: Rovio Entertainment

text: Heinäkuussa 2011 Rovio Mobile muutti nimensä Rovio Entertainmentiksi.


title: Rovio Entertainment

text: Maaliskuussa 2012 Rovio osti suomalaisen Futuremark-yhtiön pelistudion Futuremark Games Studiosin. Kaupassa Futuremark Games Studiosin yhdeksän työntekijää siirtyivät Roviolle. Kaupan arvoa ei julkistettu.


title: Rovio Entertainment

text: Toukokuussa 2012 Rovio tiedotti tulostiedoistaan ensi kertaa julkisesti. Vuonna 2010 yrityksellä oli 24 työntekijää ja liikevaihto oli 10 miljoonaa euroa. Vuonna 2011 työntekijöitä oli vastaavasti 224 ja liikevaihto oli kasvanut 75,4 miljoonaan euroon, josta liikevoitto ennen veroja oli 48 miljoonaa. Samalla yhtiö tiedotti valmistautuvansa pörssiin listautumiseen. Samassa kuussa Rovio ilmoitti hankkineensa oikeudet Mystery Coconutin ja Snappy Touchin alun perin kehittämään "Casey’s Contraptions" -peliin ja ryhtyi markkinoimaan sitä uudella, helpommin lausuttavalla nimellä "Amazing Alex". Peli julkaistiin heinäkuussa 2012.


title: Rovio Entertainment

text: Vuoden 2012 aikana App Storen kolmen kärki oli pitkään Rovion ja Supercellin hallussa; "Angry Birds" -pelien suosio alkoi kuitenkin osoittaa hiipumisen merkkejä. Vuonna 2012 julkaistu pelisarjan viides osa "Angry Birds Star Wars" nousi vielä listaykköseksi, mutta sen jälkeen julkaistut sarjan pelit eivät ole päässeet listan kärkeen. Suosituimmiksi peleiksi ovat nousseet ilmaiseksi ladattavat pelit, joiden ansaintamalli perustuu mikromaksuihin. "Angry Birdsin" kaltaiset latauksen yhteydessä maksettavat pelit ovat puolestaan menettäneet suosiotaan. Rovio julkaisi ensimmäisen ilmaispelinsä vasta vuonna 2013, yli vuoden Supercellin jälkeen.


title: Rovio Entertainment

text: Vuonna 2012 Rovio teki voittoa 77 miljoonaa euroa, mutta seuraavana vuonna voittoa oli jo puolet vähemmän: 36 miljoonaa euroa. Vuonna 2014 tulos romahti: liikevoitto pieneni neljännekseen, vaikkakin liikevaihto laski vain 9 %. "Angry Birdsin" oheistuotteiden tulot olivat melkein puolittuneet mutta pelien myyntitulot hieman lisääntyneet. Rovio ei kuitenkaan ole onnistunut siirtämään menestystään ilmaispeleihin kilpailijoidensa Kingin ja Supercellin tapaan. Rovion suurin projekti on vuonna 2016 ensi-iltansa saanut "Angry Birds -elokuva", jonka budjetti oli 75 miljoonaa euroa ja jonka markkinointiin ja jakeluun käytettiin sata miljoonaa euroa. Se tekee elokuvasta Suomen kaikkien aikojen kalleimman.


title: Rovio Entertainment

text: Kesäkuussa 2013 Harri Koposen korvasi operatiivisena johtajana Teemu Suila, joka on aiemmin toiminut yhtiöissä Nokia ja Nokia Siemens Networks.


title: Rovio Entertainment

text: Rovio aloitti elokuussa 2015 YT-neuvottelut, joiden seurauksena se irtisanoi 213 työntekijää. Alle vuoden toimitusjohtajana toiminut Pekka Rantala jätti tehtävänsä vuoden 2016 alussa. Hänen tilalleen tuli Kati Levoranta. Rovio odotti toukokuussa 2016 levitykseen tulleesta "Angry Birds -elokuvasta" uutta nostetta myös yrityksen pelimyynnille.


title: Rovio Entertainment

text: Rovion markkinoinnista ja liiketoiminnan kehittämisestä vastannut Peter Vesterbacka jätti yrityksen kesäkuussa 2016.


title: Rovio Entertainment

text: Syyskuussa 2017 Rovio listautui Helsingin pörssiin hintaan 11,50 euroa, mutta helmikuussa 2018 jolloin Rovio julkisti alkaneen vuoden näkymät, osakkeen hinta putosi muutamassa tunnissa noin puoleen ja on asettunut 4–5 euron välille.


title: Rovio Entertainment

text: Rovio valittiin tutkimusyhtiö T-Media Oy:n Luottamus&Maine-tutkimuksessa vuonna 2013 Suomen toiseksi maineikkaimmaksi yritykseksi.


title: Tunturikoivikko

text: Tunturikoivikko on tunturin kasvillisuusvyöhyke, jossa mänty ja kuusi eivät kasva korkeudesta johtuvan kylmyyden takia ja puumaisen kasvillisuuden muodostaa hieskoivun alalaji tunturikoivu. Varsinaisen tunturikoivikon yläpuolella on vaivaiskoivuvyöhyke, jossa kasvaa yksittäisiä tunturikoivuja, vaivaiskoivuja ja pajuja. Suomen Pohjois-Lapissa tunturikoivikko kasvaa noin 0–300 m:n korkeudessa ja vaivaiskoivuvyöhyke on 300–600/700 m:n korkeudessa. Tunturikoivikossa viihtyvät monenlaiset varvut, sammalet ja jäkälät.


title: Tunturikoivikko

text: Kilpisjärven seuduilla tunturikoivikkoa kasvaa noin 600–650 m:n korkeuteen asti. Siellä koivut kasvavat parhaiten kalkkipitoisella alueella Saana- ja Mallatuntureiden rinteillä lehtomaisen rehevinä.


title: Charles Dumont

text:
Charles Dumont (s. 26. maaliskuuta 1929, Cahors, Ranska) on ranskalainen laulaja ja säveltäjä.
Hän kirjoitti lauluja 1960-luvulle saakka muun muassa Dalidalle ja Tino Rossille.
Hän työskenteli sanoittaja Michel Vaucairen kanssa. He kirjoittivat Non, je ne regrette rien -kappaleen Édith Piafille. Sen jälkeen he tekivät Piafille yli 30 kappaletta.


title: Målselv

text: Målselv on Norjan kunta Tromssan läänissä. Sen rajanaapureita ovat pohjoisessa Lenvik, Balsfjord ja Storfjord, etelässä Bardu ja lännessä Sørreisa. Idässä kunta rajoittuu Ruotsiin.


title: Målselv

text: Kunnan asukkaista noin puolet on keskittynyt taajamiin, joita ovat hallintokeskus Moen (840 as., 2005), Andselv (741 as.), Skjold (212 as.) sekä Andslimoen (541 as.). Vaikka Moen on hallintokeskus, on asutuksen pääpaino Bardufossin alueella Andselvin lähistöllä. Tammikuussa 2013 tehdyn väestönlaskennan mukaan koko kunnassa oli 6 630 asukasta.


title: Målselv

text: Målselv erotettiin Lenvikistä omaksi kunnakseen 1848. Øverbygd erotettiin omaksi kunnakseen 1925, mutta ne yhdistyivät jälleen 1964. Samaan aikaan kuntaan liitettiin myös Aursfjordenin länsipuoliset osat Malangenin kunnasta. Vuonna 1966 kuntaan liitettiin Sørelvsmon alue Aursfjordenin pohjukasta, Balsfjordin kunnasta.


Naisten superalppiyhdistetty alppihiihdon maailmanmestaruuskilpailuissa 2011 järjestettiin 11. helmikuuta. Sen syöksyosuus laskettiin Kandahar-rinteessä ja pujottelu Gudiberg-rinteessä. Kilpailuun osallistui 40 urheilijaa 18 eri maasta.


title: Petri Kaverma

text: Petri Kaverma (s. 4. maaliskuuta 1963 Helsinki) on suomalainen kuvataiteilija, joka tekee valokuvia, videoita ja sekatekniikalla toteutettuja veistoksia, mutta useimmiten hän on työskennellyt toisen polven käsitteellisen ympäristötaiteen parissa. Kaverma pyrkii luomaan vuoropuhelua teosten ja erilaisten ympäristöjen välillä. Näin hän on velkaa 1960-70 -lukujen amerikkalaiselle käsite- ja ympäristötaiteilijoille, kuten Robert Smithsonille (1938–1973).


title: Petri Kaverma

text: Kaverma valmistui kuvataiteen tohtoriksi vuonna 2012, Tohtorintutkinnon opinnäytetyön nimi on [https://helda.helsinki.fi/handle/10138/172349 Tyhjä piha – Häiriö ja hiljaisuus [nyky]taiteessa], ja se käsitteli millaisia häiriöitä taide aiheuttaa erilaisissa ympäristössä. alueelle sijoittuvassa postdoc-tutkimuksessaan hän on käsitellyt kuoleman kulttuurisia ja visuaalisia näkökohtia sekä pyrkinyt löytämään uusia ratkaisuja yleisön kohtaamiseen.


title: Petri Kaverma

text: Kaverma on opettanut useissa taidekouluissa; hän on kuratoinut näyttelyitä ja järjestänyt visuaalisen taiteen ja ympäristötaiteen hankkeita sekä Suomessa että ulkomailla.


title: Salangen

text: Salangen on Norjan kunta Tromssan läänissä. Sen rajanaapureita ovat pohjoisessa Dyrøy ja Sørreisa, idässä Bardu, etelässä Lavangen ja lännessä Sagfjordenin takana Ibestad.


title: Salangen

text: Kunnan asutus on suhteellisen harvaa, keskittyen lähinnä teiden varsille. Ainut taajama on hallintokeskus Sjøvegan (723 as., 2005). Tammikuussa 2013 tehdyn väestönlaskennan mukaan koko kunnassa oli 2 220 asukasta.


title: Skånland

text: Skånland on Norjan kunta Tromssan lääniin eteläosassa. Sen rajanaapureita ovat idässä Gratangen, etelässä Tjeldsund, Evenes ja Narvik, sekä lännessä Harstad ja Ibestad.


title: Skånland

text: Kunnan hallintokeskus on Evenskjerin taajama (601 as., 2005). Muita taajamia ovat aiemman Astafjordin kunnan keskus Grov (287 as.) sekä Tovik (200 as.). Tammikuussa 2013 tehdyn väestönlaskennan mukaan koko kunnassa oli 2 940 asukasta.


title: The Internet Bird Collection

text: The Internet Bird Collection (IBC) on espanjalaisen Lynx Edicionsin vuonna 2002 perustama englanninkielinen internetsivusto, joka on maksuton ja kaikille avoin tiedonvälityskanava kaikista maailman lintulajeista.


title: The Internet Bird Collection

text: IBC:n lintutieteellinen materiaali on peräisin Lynx Edicionsin kustantamasta kirjasarjasta Handbook of the Birds of the World (HBW). HBW:n kautta tapahtuu myös IBC:n rahoitus. Sivustolla on myös mainostajia. Sivuston ylläpitäjien pitkän aikavälin tarkoituksena on esittää kaikista maailman lintulajeista ainakin valokuva tai videoleike sekä mahdollisesti myös äänite. Toistaiseksi suunnilleen kaikista yleisimmistä lajeista löytyy useita audiovisuaalisia näytteitä. Monista harvinaisuuksista, uhanalaisista tai hankalien kulkuyhteyksien takana elävistä lajeista audiovisuaalinen aineisto vielä puuttuu. Kaikkiaan aineistoa on 8 457 lajista, eli noin 86 % kaikista lintulajeista. Kuka tahansa voi avustaa sivustoa lahjoittamalla kuva- tai äänitiedostoja.


title: Viuhkaperhoset

text: Viuhkaperhoset (Alucitidae) on pieni perhosheimo. Sen noin 130 lajia elävät maapallon lauhkeilla ja subtrooppisilla alueilla.


title: Viuhkaperhoset

text: Viuhkaperhosten keskeinen tuntomerkki ovat viuhkamaiset siivet, jotka muodostuvat ohuista, höyhenmäisistä liuskoista. Etusiipi on kapea, muodostuu kuudesta liuskasta ja sen yläpinnalla on suojaväri. Takasiipi muodostuu 6–7 liuskasta ja liittyy etusiipeen frenulumin avulla.


title: Viuhkaperhoset

text: Toukat elävät yleensä kovertajina ravintokasvinsa varren, silmujen, kukkien tai siementen sisällä.


title: Viuhkaperhoset

text: Suomessa tavataan kahta viuhkaperhoslajia.


title: Perun varakuningaskunta

text: Perun varakuningaskunta () oli Espanjan siirtomaa Etelä-Amerikassa vuosina 1543–1824. Sen hallintokaupunki oli Lima, josta muodostui myös alueen tärkein keskus. Se oli järjestyksessä toinen neljästä varakuningaskunnasta, joita Espanja perusti siirtokuntiensa hallintaa varten. Laajimillaan se hallitsi kaikkia Espanjan alueita Etelä-Amerikassa lukuun ottamatta sitä rannikkoseutua, joka on nykyisin Venezuela.


title: Perun varakuningaskunta

text: Varakuningaskuntaa johti varakuningas, joka edusti Espanjan kuningasta. Hänet valittiin ylimystön, upseerikunnan ja papiston keskuudesta. Varakuninkaan alaisuuteen perustettiin "audienca"-nimellä kutsuttuja aluehallintoyksiköitä: Panama (1535), Lima (1542), Santa Fe de Bogotá (1549), Charcas (1559), Quito (1563), Chile (1609) ja Buenos Aires (1661).


title: Perun varakuningaskunta

text: Jotta tiedonkulku toimisi paremmin, alueen pohjoisosasta erotettiin vuonna 1717 omaksi Uuden-Granadan varakuningaskunnakseen Panama, Venezuela, Kolumbia, osa Ecuadorista, Guyana ja osa Brasilian pohjoisosasta. Vuonna 1776 etelästä erotettiin La Platan varakuningaskunta, johon kuuluivat Argentina, Paraguay, Uruguay ja osa Boliviasta.


title: Samsung Galaxy S II

text: Samsung i9100 eli Galaxy S 2 on korealaisen Samsungin valmistama älypuhelin. Se tuli myyntiin Suomen markkinoille toukokuussa 2011. Se on Samsungin aikaisemman i9000 Galaxy S:n seuraaja. Mallia on myyty noin 40 miljoonaa kappaletta, millä määrällä se sijoittui sijalle 17 The Telegraph -lehden syksyn 2013 katsauksessa kaikkien aikojen myydyimmistä matkapuhelimista.


title: Samsung Galaxy S II

text: Puhelimeen asennettu käyttöjärjestelmä on Android versio 4.0.4 (Ice Cream Sandwich). Laitteessa valmiina olevien sovellusten lisäksi siihen on saatavilla tuhansia sovelluksia Google Playsta. Käyttöjärjestelmän päällä on Samsungin TouchWiz 4.0-käyttöliittymä. Käyttöjärjestelmä on päivitettävissä versioon 4.1.2 asetusvalikon kautta (7.2.2013 alkaen)


title: Samsung Galaxy S II

text: Puhelimen näyttö on monikosketusta tukeva kapasitiivinen Super AMOLED plus -kosketusnäyttö, resoluutio on 800 × 480 toistaen 16 miljoonaa väriä. Prosessori on 1,2 gigahertsin kellotaajuudella käyvä ARM-tuplaydinprosessori. Keskusmuistin määrä on 1 gigatavu. Kameran sensori on kooltaan kahdeksan megapikseliä, ja sillä voi kuvata 1080p-videokuvaa.


title: Samsung Galaxy S II

text: Galaxy S 2:sta on markkinoilla HD- ja LTE-versiot. Molemmista varianteista löytyy tuki LTE-yhteyksille ja ensimmäisessä on lisäksi aiempaa tarkempi 1280×720 pikselin HD-näyttö. Puhelimien näyttöjen koko on kasvanut hieman ja ovat saaneet samalla NFC-tuen. Myynnissä on myös Galaxy Z, jossa käytetään Nvidian Tegra 2 -alustaa.


title: Raisivuono

text: Raisivuono (, ) on Norjan kunta ja sen samanniminen keskustaajama Tromssan läänissä. Kunnan rajanaapureita ovat pohjoisessa Lenvik, idässä Målselv ja Bardu, etelässä Salangen ja lännessä Dyrøy.


title: Raisivuono

text: Kunnan asutus on keskittynyt Reisfjorden-vuonon sisäosiin, Reisvannetin järven ympärille vuonon pohjukkaan sekä lounasosissa sijaitsevaan Skøelvdalenin laaksoon. Vuonon ja järven välillä sijaitsee kunnan ainut taajama ja hallintokeskus Sørreisa (1427 as., 2006). Tammikuussa 2013 tehdyn väestönlaskennan mukaan koko kunnassa oli 3 407 asukasta.


title: Kiinantammisilkkikehrääjä

text: Kiinantammisilkkikehrääjä ("Antheraea pernyi") on riikinkukkokehrääjiin kuuluva, kookas itäaasialainen perhoslaji.


title: Kiinantammisilkkikehrääjä

text: Kiinantammisilkkikehrääjä on kookas perhonen, jonka siipien pohjaväri on kellanruskea, eikä väri vaihtele kovin paljon eri yksilöiden välillä. Etusiiven kärki kaartuu etenkin koiraalla voimakkaan sirppimäisesti. Jokaisen siiven keskellä on värikäs, keskeltä läpikuultava silmätäplä ja takasiivissä silmätäplän ulkopuolen tummassa reunuksessa on keltaista väriä. Siipiväli 110–152 mm.


title: Kiinantammisilkkikehrääjä

text:
Kiinantammisilkkikehrääjää tavataan Itä-Aasiasta Intiaan ulottuvalla vyöhykkeellä. Euroopassa laji on levinnyt luontoon osassa Espanjaa ja Baleaareilla. Aikuiset perhoset lentävät kahtena sukupolvena toukokuussa ja elokuussa.
Tammimetsissä viihtyvä laji, jonka molemmat sukupuolet lentävät yöllä ja tulevat valolle. Aikuiset perhoset kuoriutuvat koteloista aamupäivällä. Naaras houkuttelee koiraita luokseen tuottamiensa feromonien avulla. Se munii ensimmäiset noin 30 munaa lepopaikkansa ympäristössä sijaitseville lehdille ja loput lennosta ravintokasveille.


title: Kiinantammisilkkikehrääjä

text: Toukan tuottamaa silkkiä kutsutaan tussah-silkiksi.


title: Kiinantammisilkkikehrääjä

text: Toukka käyttää ravinnokseen pääasiassa eri tammilajeja ("Quercus"), mutta voi elää myös mm. pyökillä ("Fagus sylvatica"), koivuilla ("Betula") sekä jalokastanjalla ("Castanea sativa").


title: Torsken

text: Torsken on Norjan kunta ja siellä sijaitseva samanniminen taajama Tromssan läänissä, Senjan saaren länsiosassa. Kunta rajoittuu pohjoisessa Bergiin sekä etelässä ja idässä Tranøyhin.


title: Torsken

text: Asutuksesta suurin osa on tyypillisiä kalastajakyliä, joista taajamia ovat hallintokeskus Gryllefjord (414 as., 2006) ja Torskenin taajama (223 as., 2001). Kunnan keskiosan tärkeimpiä kyliä ovat Medby, Grunnfarnes ja Sifjord. Tammikuussa 2013 tehdyn väestönlaskennan mukaan koko kunnassa oli 880 asukasta. Kunnan nykyiset rajat muodostuivat vuonna 1964, jolloin Selfjordenin vuonon eteläpuoliset osat liitettiin Tranøyhin.


title: Karl Fredrik Rotkirch

text: Karl Fredrik Rotkirch () oli vapaaherra ja Vaasan hovioikeuden presidentti.


title: Karl Fredrik Rotkirch

text: Karl Rotkirch tunnetaan myös nimellä Carl Rotkirch. Hän syntyi Rotkirchin aatelissukuun. Rotkirchin vanhemmat olivat majuri Wentzel Fredrik Rotkirch ja Kristina Lagerhjelm.


title: Karl Fredrik Rotkirch

text: Karl Fredrik Rotkirch opiskeli Uppsalassa ja palveli vuodesta 1793 alkaen kuninkaan kansliassa. Hän seurasi kuningas Kustaa IV Aadolfia tämän Suomen matkalla 1802. Rotkirch erosi virastaan vuonna 1803, jolloin hänelle myönnettiin ensimmäisen toimitussihteerin arvo.


title: Karl Fredrik Rotkirch

text: Eronsa jälkeen Rotkirch palasi Suomeen ja viljeli omistamaansa Pyhtään Storbyn tilaa.


title: Karl Fredrik Rotkirch

text: Suomen sota alkoi, kun venäläiset joukot ylittivät valtionrajana toimineen Kymijoen 21. helmikuuta 1808. Samana päivänä Karl Fredrik Rotkirch ja vapaaherra Robert Wilhelm de Geer tulivat tapaamaan venäläisiä rajan lähellä sijaitsevaan Loviisaan. Venäläisten joukkojen ylipäällikkö Friedrich Wilhelm von Buxhoevden piti Rotkirchiä ja de Geeriä valtuutettuina, ja kutsui heidät Porvooseen keskustelemaan ”tärkeässä asiassa”. Tästä tapaamisesta ei ole muuta tietoa ja Rotkirch ja de Geer vakuuttivat kahta viikkoa myöhemmin, että he olivat tavanneet von Buxhoevdenin Loviisassa vain, koska olivat halunneet taata kartanoidensa turvallisuuden, ja että valan antamisesta keisarille ei oltu keskusteltu. Mihail Kutuzov kirjoitti Pietarissa 24. helmikuuta 1808, että suomalaiset olisivat lähettäneet lähetyskunnan, jonka kautta he pyysivät päästä keisarin alaisuuteen. Tutkijat Robert Castrén ja Matti Klinge ovat tulkinneet, että Kutuzov tarkoitti juuri Rotkirchiä ja de Geeriä. Kutuzovin muistiinpanon perusteella Klinge toteaa, että Rotkirchin, de Geerin ja von Buxhoevdenin tapaamiselle annettiin Pietarissa painoa. Tapaaminen unohdettiin pian, mutta Klinge on arvellut, että se osaltaan vaikutti siihen, että Aleksanteri I päätti liittää Suomen Venäjään.


title: Karl Fredrik Rotkirch

text: Karl Fredrik Rotkirch toimi Kymenkartanon läänin aateliston edustajana Suomen lähetyskunnassa 1808–1809 ja osallistui Porvoon valtiopäiville 1809. Kesällä 1809 hänelle myönnettiin Pyhän Annan ritarikunnan toisen luokan risti. Rotkirch toimi hallituskonseljin jäsenenä ja kirkollistoimituskunnan päällikkönä 1809–1812. Tästä virasta Rotkirch erosi vuonna 1812 ja muutti viljelemään Porvoon pitäjässä sijainnutta perintötilaansa Stensbölen kartanoa. Vuonna 1817 Rotkirch nimitettiin Vaasan hovioikeuden presidentiksi. Hänelle myönnettiin vapaaherran arvo 1830.


title: Karl Fredrik Rotkirch

text: Rotkirchille tarjottiin maaherranvirkaa, mutta hän kieltäytyi sairaalloisuuteen vedoten. Klinge on tulkinnut, että viran tarjoaminen Rotkirchille osoittaa, että hän oli Suomessa alkaneen Venäjän-vallan tukipylväitä.


title: Karl Fredrik Rotkirch

text: Rotkirchin puoliso vuodesta 1803 oli Augusta Fredrika Elisabet Aminoff (k. 1846). Suomen ensimmäisiin varsinaisiin naispuolisiin taidemaalareihin kuulunut Mathilda Rotkirch oli pariskunnan lapsi.


title: James F. Clements

text: James Franklin Clements (31. lokakuuta 1927 New York – 9. kesäkuuta 2005 Oceanside, Kalifornia) oli yhdysvaltalainen sotilas, lintutieteilijä, liikemies ja diplomaatti.


title: James F. Clements

text: Clements eli pääosan lapsuudestaan Graham School Orphanage -nimisessä orpokodissa Hastings-on-Hudsonissa New Yorkissa. 15-vuotiaana hän liittyi Yhdysvaltain kauppalaivastoon ja saatuaan tarpeeksi ikää Yhdysvaltain laivastoon, jossa hän palveli lentotukialuksella Filippiinienmerellä.


title: James F. Clements

text: Sodan jälkeen Clements opiskeli Beloit Collegessa Wisconsinissa, avioitui Mary Nortonin kanssa ja valmistui kandidaatiksi Minnesotan yliopistosta. Korean sodassa Clements palveli Yhdysvaltain ilmavoimissa. Vuonna 1952 Clementsit – perheeseen oli syntynyt kaksi poikaa – muuttivat Kaliforniaan, missä Clementsistä tuli osakas menestyvässä George Rice & Sons -nimisessä painotalossa.


title: James F. Clements

text: Vuonna 1975 Clements väitteli filosofian tohtoriksi Alliant International Universitystä Kaliforniassa. Hänen väitöksestään sukeutui lopulta ensimmäinen painos teoksesta "Birds of the World. A Check List" (2000). Cornellin yliopisto julkaisi teoksen kuudennen painoksen 2007, esipuheen siihen kirjoitti Jared Diamond. Muun muassa Lynx Edicionsin kustantamassa Handbook of the Birds of the World teossarjassa käytetään Clementsin luomaa lintujen luokittelua.


title: James F. Clements

text: Clements luopui osakkuudestaan painotalossa 1988 ja perusti Ibis Publishing Companyn. Yhtiö kustansi useita luontokirjoja sekä myös Clementsin ja Noam Shanyn "A Field Guide to the Birds of Peru" ja Clementsin "A Field Guide to the Birds of the Yap Island". Vuonna 2005 hänen kunniakseen nimettiin uusi sääskikerttulaji "Polioptila clementsi".


title: James F. Clements

text: Vuonna 1989 Malawin presidentti, tohtori Kamuzu Bonda, nimitti Clementsin Kalifornian kunniakonsuliksi.


title: Lysotsyymi

text: Lysotsyymi on muun muassa kyynelnesteessä, syljessä, hiessä sekä nenän että suolen limakalvoissa esiintyvä entsyymi, joka pystyy hajottamaan prokaryootien solukalvossa olevia polysakkarideja (peptidoglykaani ja kitodekstriini). Lysotsyymiä tutkittiin aikanaan sen antiseptisten ominaisuuksien vuoksi, mutta spesifiset antibiootit korvasivat sen tässä suhteessa.


title: Lysotsyymi

text: Lysotsyymin entsyyminumero on EC 3.2.1.17 ja CAS-numero 9001-63-2 sekä elintarvikkeissa käytettäessä aineen E-koodi on E 1105.


title: Tranøy

text: Tranøy on Norjan kunta Tromssan läänissä, Senjan saaren eteläosassa. Sen rajanaapureita ovat pohjoisessa Torsken ja Berg sekä idässä Lenvik. Vuonojen takana sijaitsevat idässä Dyrøy, etelässä Ibestad sekä lounaassa Bjarkøy.


title: Tranøy

text: Kunnan hallintokeskus sijaitsee Vangsvikin kylässä, Solbergfjordenin vuonon varrella kunnan itäosassa. Kunnassa ei ole taajamia. Tammikuussa 2013 tehdyn väestönlaskennan mukaan kunnassa oli 1 514 asukasta.


title: Oscar Soria

text: Oscar Soria (s. 1917) on bolivialainen elokuvaohjaaja ja -käsikirjoittaja. Hän nousi maineeseen vuodesta 1954 alkaen käsikirjoittajana. Hän perusti vuonna 1959 Jorge Sanjinesin kanssa Ukamau-elokuvaryhmän, joka teki seuraavan kahdenkymmenen vuoden aikana Bolivian merkittävimmät elokuvat. Vuonna 1962 Sorian ja Sanjinesin elokuva "Revolucion" oli ensimmäinen, joka sai palkintoja ulkomailla.


title: Da Da Dam

text: ”Da Da Dam” on Paradise Oskarin kappale, jolla hän edusti Suomea vuoden 2011 Eurovision laulukilpailussa. Hän sävelsi ja sanoitti kappaleen itse ja sovitti sen yhdessä Leri Leskisen kanssa. Kappale kertoo tarinan pienestä koulupojasta, joka haluaa pelastaa maailman ilmastonmuutokselta. ”Da Da Dam” on myös Paradise Oskarin 4. toukokuuta 2011 julkaistulla debyyttialbumilla "Sunday Songs".


title: Da Da Dam

text: ”Da Da Dam” valittiin Suomen edustuskappaleeksi 12. helmikuuta 2011. Düsseldorfissa Paradise Oskar pääsi jatkoon ensimmäisestä semifinaalista, mutta 14. toukokuuta 2011 järjestetyssä finaalissa hän sai vain 57 pistettä ja sijoittui 21:nneksi.


title: Da Da Dam

text: Eurooppalaiset median edustajat valitsivat Paradise Oskarin viisujen suosikiksi, ja hänelle myönnettiin parhaan ja suosituimman viisuedustajan Marcel Bezencon -palkinto finaalipäivänä 14. toukokuuta 2011.


title: Senja (saari)

text: Senja on saari Norjassa, Tromssan läänissä. Se on Norjan mannermaan rannikon toiseksi suurin saari. Pohjoisessa ja luoteessa saarta ympäröi meri, koillisessa Malankivuono, idässä kapea Gisundetin salmi, etelässä Solbergfjorden sekä Vågsfjorden ja lounaassa suhteellisen avoin osa Andfjordenia. Senjan saarella on kaikkiaan neljä kuntaa, Berg, Tranøy, Torsken ja Lenvik, joista viimeisellä on osia myös mannermaalla.


title: Senja (saari)

text: Senjalla on useita teräviä tunturinhuippuja, 600 - 1000 metriä merenpinnasta, joista korkein on Breitinden (985 m). Huippujen välissä on ahtaita solia ja myös avoimempia, soisia laaksoja. Saarella on useita järviä. Kunnan länsiosaa halkovat syvät vuonot. Asutus on siten keskittynyt kalastajakyliin ja paikkoihin, joissa asuminen on yleensä mahdollista. Neljä taajamaa, Gryllefjord, Senjahopen, Fjordgard ja Husøy, sekä Skalandin ja Torskenin kylät. Itäpuolella sijaitsevat Silsandin ja Gibostadin taajamat.


title: Senja (saari)

text: Silta Silsandista Finnsnesiin yhdistää saaren mantereeseen, maantiellä 86. Jokaiseen taajamaan pääsee ilman lauttayhteyttä.


title: Senja (saari)

text: Saaren lounaisosassa sijaitsee Ånderdalenin kansallispuisto.


title: Senja (saari)

text: Senja-nimen alkuperä on epävarma. Erääksi lähteeksi arvellaan muinaisnorjan kielen sanaa "sundr", "toisistaan erotettu", joka tarkoittaisi jakautunutta rannikkoa.


title: Apolobamban suojelualue

text: Apolobamban suojelualue on luonnonsuojelualue Boliviassa. Sen nimi oli aiemmin Ulla Ulla, ja se sijaitsee La Pazista luoteeseen lähellä Perun vastaista rajaa. Puistossa on arvioitu elävän 1 500 kasvilajia ja 300 eläinlajia, joihin kuuluvat vikunja, andienkondori ja silmälasikarhu.


title: Apolobamban suojelualue

text: Alkuperäinen Ulla Ullan alue perustettiin vuonna 1972. Puistoa laajennettiin 1990-luvun lopussa, ja siitä lähtien sen pinta-ala on ollut 484 000 hehtaaria. Puistoon sisältyy kuuluisa 115 km vaellusreitti Curvasta Pelechucoon. Reitti kulkee yli neljän kilometrin korkeudessa, ja sen kulkeminen kestää 4–5 päivää.


title: El Alton kansainvälinen lentoasema

text: El Alton kansainvälinen lentoasema () on kansainvälinen lentoasema El Altossa, Boliviassa, lähellä pääkaupunki La Pazia.


title: KNM Vidar (N52)

text: KNM Vidar oli Norjan laivaston Vidar-luokan miinalaiva.


title: KNM Vidar (N52)

text: Alus tilattiin Skaaluren SB:ltä Rosendalista. Sen köli laskettiin maaliskuussa 1976 ja alus laskettiin vesille 18. maaliskuuta 1977. Alus valmistui 21. lokakuuta 1977.


title: KNM Vidar (N52)

text: Alus muutettiin esikuntalaivaksi ja se oli MCMFORNORTHin komentoaluksena 2004 ja 2005. Alus myytiin 2006 Liettua laivastolle, joka nimesi sen "Jotvingikseksi". Liettuan laivastossa alus palvelee komento- ja apualuksena.


title: KNM Vale (N53)

text: KNM Vale oli Norjan laivaston Vidar-luokan miinalaiva.


title: KNM Vale (N53)

text: Alus tilattiin Mjellum & Karlsenilta Bergenistä. Sen köli laskettiin helmikuussa 1976 ja alus laskettiin vesille 5. elokuuta 1977. Alus valmistui 10. helmikuuta 1978.


title: KNM Vale (N53)

text: Alus myytiin 2003 Latvian laivastolle, joka nimesi sen "Virsaitikseksi". Latvian laivastossa alus palvelee komento- ja apualuksena.


title: Parhaan lyhytelokuvan Jussi

text: Parhaan lyhytelokuvan Jussi on yksi suomalaisen elokuva-alan Jussi-palkinnoista, jonka jakoi vuoteen 1958 asti "Elokuvajournalistit" ja vuodesta 1963 alkaen "Filmiaura". Lyhytelokuvista jaettiin Jussit vuosina 1946–1958, 1966–1980 ja 2018–. Vuosien 1958 ja 1966 välissä jaettiin kaksi kertaa parhaan tilauslyhytelokuvan Jussi sekä parhaan vapaa-aiheisen lyhytelokuvan Jussi vuosina 1963 ja 1964.


title: Citroën DS3 WRC

text: Citroën DS3 WRC on Citroënin ralliauto, joka teki debyyttinsä kauden 2011 MM-sarjan avanneessa Ruotsin MM-rallissa. Auto suunniteltiin vastaamaan MM-sarjan vuodeksi 2011 muuttuneita sääntöjä, ja korvaamaan aiemmin käytössä ollut Citroën C4 WRC. Autossa on 1,6 litran turbomoottori ja aikaisempiin WRC-autoihin nähden vähemmän elektroniikkaa.


title: Citroën DS3 WRC

text: Autolla kilpailvat vuoden 2011 MM-sarjassa muiden muassa Sébastien Loeb, Sebastien Ogier, Petter Solberg ja Kimi Räikkönen. Citroën voitti kausilla 2011 ja 2012 DS3 WRC:llä tallien merkkimestaruuden ja Loeb kuljettajien maailmanmestaruuden.


title: Viru Virun kansainvälinen lentoasema

text: Viru Virun kansainvälinen lentoasema () on kansainvälinen lentoasema Santa Cruzissa, Boliviassa. Viru Viru on nykyään Bolivian suurin kansainvälinen lentoasema. Lentoasemalla on yksi 3 500 metriä pitkä betonipäällysteinen kiitotie.


title: Morbid Moon Records

text: Morbid Moon Records on kanadalainen itsenäinen levy- ja postimyyntiyhtiö, jonka päämaja sijaitsee Montrealissa, Quebecissa.


title: Morbid Moon Records

text: Yhtiö on julkaissut mm. Anima Damnatan albumeita.


title: Teiskon radio- ja televisioasema

text: Teiskon radio- ja televisioasema on Digitan hallinnoima päälähetinasema (vrt. täytelähetinasema) Tampereen Kämmenniemessä entisen Teiskon kunnan alueella. Maston korkeus on 325 metriä. Masto on Tampereen korkein rakennelma.


title: Teiskon radio- ja televisioasema

text: Kanavanippu A


title: Teiskon radio- ja televisioasema

text:
Taajuuskanava / Taajuus, K34/578 MHz
Kanavanippu B


title: Teiskon radio- ja televisioasema

text:
Taajuuskanava / Taajuus, K43/650 MHz
Kanavanippu C


title: Teiskon radio- ja televisioasema

text:
Taajuuskanava / Taajuus, K44/658 MHz
Kanavanippu E


title: Teiskon radio- ja televisioasema

text:
Taajuuskanava / Taajuus, K46/674 MHz
Kanavanippu F


title: Teiskon radio- ja televisioasema

text: Taajuuskanava / Taajuus, K24/498 MHz


title: Teiskon radio- ja televisioasema

text: Analogiset lähetykset asemalta päättyivät koko muun Suomen tavoin 1.9.2007 kello 4.00.


title: Margot Bailet

text: Margot Bailet (s. 25. heinäkuuta 1990 Nizza) on ranskalainen alppihiihtäjä, joka edustaa seuratasolla Inter Club Nice -nimistä seuraa.


title: Margot Bailet

text: Garmisch-Partenkirchenin MM-kisoissa 2011 Bailet sijoittui supersuurpujottelussa 25:nneksi ja superalppiyhdistetyssä neljänneksitoista. Vailin / Beaver Creekin MM-kilpailuissa 2015 hän oli alppiyhdistetyssä kymmenes, syöksylaskussa 21:s ja supersuurpujottelussa 23:s.


title: Margot Bailet

text: Bailet'n ensimmäinen kilpailu alppihiihdon maailmancupissa oli Tarvision superalppiyhdistetyssä 20. helmikuuta 2009. Ensimmäisen pistesijansa hän saavutti joulukuussa 2009 Val d'Isèren superalppiyhdistetyssä oltuaan 24:s. Kymmenen parhaan joukkoon hän sijoittui ensimmäisen kerran oltuaan neljäs Banskon alppiyhdistetyssä maaliskuussa 2015. Tämän myötä hän sijoittui alppiyhdistetyn maailmancupissa neljänneksi kaudella 2014–2015. Toisen kerran Bailet laski neljänneksi Lake Louisen syöksylaskussa joulukuussa 2015.


title: Cochabamba (departementti)

text: Cochabamba () on yksi Bolivian yhdeksästä departementistä. Se sijaitsee maan keskiosassa rajautuen etelässä Chuquisacan ja Potosín departementteihin, lännessä Ouron ja La Pazin departementteihin, pohjoisessa Benin departementtiin ja idässä Santa Cruzin departementtiin. Cochabamba on pinta-alaltaan 55 631 neliökilometriä ja sen asukasluku oli vuonna 2010 yhteensä 1 861 900.


title: Isän tyttö

text: Isän tyttö on Olli Kortekankaan säveltämä ooppera vuodelta 2007. Sen libreton kirjoitti säveltäjä Michael Baranin kanssa. Teos kantaesitettiin Savonlinnan oopperajuhlilla saman vuoden heinäkuussa. "Isän tyttö" on Savonlinnan oopperajuhlien ja Eduskunnan tilausteos.


title: Isän tyttö

text: "Isän tyttö" kuvaa Suomen sodanjälkeistä historiaa, ja sen päähenkilöinä ovat kolme naista: ompelimon omistava Siiri, hänen tyttärensä, radikaalivasemmistoon liittynyt Anna ja Annan tytär, talouslamassa mielenterveytensä menettävä pörssihai Vera. Annan isä Urho on kaatunut sodassa, ja hänen avioliittonsa epäonnistuu, koska hänen miehensä Axel on alkoholisti. Suvun kokemista suruista huolimatta ooppera päättyy optimisesti: parempaan on pyritty ja vaikeudet voitettu.


title: Isän tyttö

text: Teoksen musiikissa on myös iskelmämäisiä aineksia ja viittauksia 1970-luvun alun vallankumouslauluihin.


title: Parhaan tuottajan Jussi

text: Parhaan tuottajan Jussi oli yksi suomalaisen elokuva-alan Jussi-palkinnoista, jota jakoi "Filmiaura". Palkintoa jaettiin sekä elokuvatuottajille että elokuvayhtiölle. Palkintoa jaettiin epätasaisin väliajoin ja vaihtelevin perusteluin vuosina 1955–1998.


title: Maastohiihto talviolympialaisissa 1932 – miesten 18 km

text: Miesten 18 kilometrin hiihto käytiin Lake Placidin talviolympialaisissa 1932 keskiviikkona 10. helmikuuta. 18 kilometrin hiihto oli mukana olympialaisten ohjelmassa kolmannen kerran, eli 18 kilometrillä oli kisattu talviolympialaisten alusta alkaen. 18 kilometriä hiihdettiin ensimmäistä kertaa ennen 50 kilometriä.


text: Osallistujia varsinaiseen 18 kilometrin kilpailuun oli 42 yhdestätoista maasta. Joukko sisälsi maastohiihtäjät ja samanaikaisesti sekä 18 kilometrillä että yhdistetyssä kilpailleet. Lisäksi samaan aikaan matkan hiihtivät yhdistetyn osanottajat, jotka eivät osallistuneet erikseen maastohiihtokilpailuun. Reitin lähtö ja maali sijaitsivat olympiastadionilla. Kilpailijat lähtivät matkaan minuutin välein.


text: Kilpailun voiton vei Ruotsin Sven Utterström, joka voitti maanmiehensä Axel Wikströmin tasan kahdella minuutilla. Pronssille hiihti suomalainen Veli Saarinen.


title: Urho Teräs

text: Urho Teräs (7. heinäkuuta 1915 – 8. elokuuta 1990) oli suomalainen jalkapalloilija.


title: Urho Teräs

text: Välihyökkääjänä pelannut Teräs edusti urallaan Turun Urheiluliittoa 1934–1937 ja Turun Palloseuraa 1938–1954 . Hän voitti TPS:ssa Suomen mestaruuden 1939, 1941 ja 1949. Kaikkiaan Teräs pelasi 15 kauden aikana 174 mestaruussarjan ottelua, joissa hän teki 92 maalia. Hän voitti mestaruussarjan maalikuninkuuden 1943–1944 ja on kaikkien aikojen maalipörssin sijalla 30.


title: Urho Teräs

text: Teräs pelasi maajoukkueessa vuosina 1938–1949 yhteensä 11 maaottelua, joissa hän teki yhden maalin.


title: Urho Teräs

text: Pelaajauran jälkeen Teräs toimi muun muassa Turun Palloseuran johtokunnassa yli 30 vuotta.


title: La Platan varakuningaskunta

text: La Platan varakuningaskunta oli Espanjan siirtomaa Etelä-Amerikassa vuosina 1776–1810. Kuningas Kaarle III määräsi sen perustettavaksi voidakseen valvoa paremmin laajoja siirtomaitaan Etelä-Amerikassa. Tätä ennen esimerkiksi nykyisen Argentiinan alueita oli hallittu Perun Limasta käsin osana Perun varakuningaskuntaa. Kuningas koki paineita, kun Britannia ja Portugali aktivoituivat alueella.


title: Panu Toivonen (jalkapalloilija)

text: Panu Toivonen (s. 26. syyskuuta 1972 Oulu) on entinen suomalainen jalkapalloilija.


title: Panu Toivonen (jalkapalloilija)

text: Maalivahtina pelannut Toivonen edusti urallaan Veikkausliigassa Myllykosken Palloa 1992, Turun Palloseuraa 1994–1996, Valkeakosken Hakaa 1998–2003 sekä Vaasan Palloseuraa 1999 ja 2001. Lisäksi hän pelasi myös Oulun Luistinseurassa, Pallo-Iiroissa, FC Oulussa, Tampere Unitedissa ja FC Hämeenlinnassa. Ulkomailla hän vietti puoli vuotta alankomaalaisen SC Heerenveenin riveissä, mutta ei pelannut yhtäkään sarjaottelua. Toivonen voitti Hakassa Suomen mestaruuden 1998 ja Suomen Cupin TPS:ssa 1994 sekä Hakassa 1997 ja 2002. Kaikkiaan Toivonen pelasi yhdeksän kauden aikana 137 Veikkausliigan ottelua.


title: Panu Toivonen (jalkapalloilija)

text: Toivonen pelasi Suomen maajoukkueessa yhden maaottelun vuonna 1994.


title: Jukka Turunen

text: Jukka Turunen (s. 29. tammikuuta 1964 Kuopio) on entinen suomalainen jalkapalloilija.


title: Jukka Turunen

text: Hyökkääjänä pelannut Turunen edusti urallaan Kuopion Pallotovereita 1980–1985, Kuopion Palloseuraa 1986–1991 ja 1994 sekä Myllykosken Palloa 1992–1993. Hän voitti Suomen Cupin 1989 ja 1992. Kaikkiaan Turunen pelasi 14 kauden aikana 308 mestaruussarjan ottelua, joissa hän teki 99 maalia. Hän on kaikkien aikojen maalipörssin sijalla 21.


title: Jukka Turunen

text: Turunen pelasi Suomen maajoukkueessa vuosina 1989–1992 seitsemän maaottelua.


title: Francisco Ormachea

text: Francisco Ormachea (s. 1936) on bolivialainen elokuvaohjaaja. Hänen elokuvansa "Aiayu" vuodelta 1996 kertoo aimarojen kästyksistä kuolemanjälkeisestä elämästä. Elokuva on tehty aimaran kielellä.


title: Lifan Group

text: Lifan Industry (Group) Co., Ltd. tai Lifan Group tai Lifan () on 1992 perustettu kiinalainen, yksityisomisteinen yritys, joka valmistaa moottoripyöriä, autoja, mopoja ja moottoreita. Holdingyhtiönä toimivalla emoyrityksellä (Chongqing Lifan Holdings Co., Ltd.) on lähes 13 000 työntekijää. Se on listattu useasti Kiinan 500 kärkiyrityksen joukkoon. Tytäryhtiön (Lifan Group) osake noteerataan Shanghain pörssissä ().


title: Minarelli AM6

text: Minarelli AM6 on Minarellin valmistama nestejäähdytteinen yksisylinterinen kaksitahtimoottori, jonka iskutilavuus on 49 kuutiosenttimetriä. Minarelli AM6 -moottoria käytetään useissa mopoissa, kuten esimerkiksi Aprilia RX:ssä (ennen 2005), Yamaha DT:ssä, Rieju MRT/MMR:ssä, Kawasaki SM50:ssä, MBK X-Limitissä, Peugeot XPS:ssä, Beta RR 50:ssä, Drac SM 50:ssä, Motorhispania Furiassa ja Fantic Motor caballero 50:ssä. AM6 on tunnettu välivapaistaan, mutta niiltä voi välttyä vaihtamalla vaihteistoöljyt tarpeeksi usein, tai jos mopoon on ostettu top performace vaihderumpu, joka on kevyempi kuin vakiorumpu, jonka takia vaihteet pysyy paremmin päällä.


title: Nicola Mancino

text: Nicola Mancino (synt. 15. lokakuuta 1931 Montefalcione) on italialainen poliitikko, joka on toiminut muun muassa Italian sisäasiainministerinä ja senaatin puheenjohtajana. Hän edustaa Italian kansanpuoluetta (Partito Popolare Italiano).


title: Nicola Mancino

text: Hän oli virkaatekevänä Italian tasavallan presidenttinä kolmen päivän ajan toukokuussa 1999 presidentti Oscar Luigi Scalfaron erottua muutamaa päivää ennen virkakautensa päättymistä.


title: Radio Nostalgia

text:
Radio Nostalgia on 11. helmikuuta 2011 toimintansa aloittanut kaupallinen radiokanava. Vuoden 2012 alusta käynnistyi uusi toimilupakausi, jonka myötä kanava laajeni kuulumaan pääkaupunkiseudun lisäksi myös Turkuun, Tampereelle, Espooseen ja Ouluun. Kesällä 2012 Radio Nostalgia laajeni myös Porvooseen, Jyväskylään ja Lahteen. Kanava on Radio NRJ Finland Oy:n omistama.
Radio Nostalgia sai vuonna 2014 toimiluvan Vaasaan. Radio Nostalgialle on myönnetty toimilupalaajennus 5.11.2015 alkaen Loimaalle, Parkanoon, Pihtiputaalle, Rovaniemelle ja Savonlinnaan.
Radio Nostalgialla on toukokuussa 2016 julkaistun Kansallisen Radiotutkimuksen mukaan 426 000 viikkokuuntelijaa. Kuuntelijoista 52 % on naisia ja 48 % on miehiä. Kanavan kuuntelijat ovat pääosin yli 45-vuotiaita.


title: Radio Nostalgia

text: Radiokanavan kuuluvuusalueella asuu 3,4 miljoonaa suomalaista. Kanava on suunnattu keski-ikäisille suomalaisille. Se soittaa nimensä mukaisesti vanhempaa musiikkia. Kanavalla soivat esimerkiksi kotimaiset ja ulkomaiset hitit 60-, 70- ja 80-luvuilta.


title: Radio Nostalgia

text: Radio Nostalgia on osa vuonna 1981 perustettua Ranskan NRJ:n hallinnoimaa Euroopan suurinta radioketjua. Suomen lisäksi Radio Nostalgia kuuluu 11 muussa maassa, kuten Ranskassa, Belgiassa, Portugalissa ja Libanonissa.


title: Radio Nostalgia

text: Radio Nostalgian slogan on ”Hyvän Mielen Radio”.


title: Radio Nostalgia

text: Radio Nostalgian toimitus ja lähetysstudio sijaitsee NRJ Finland Oy:n toimitiloissa Helsingin Lauttasaaressa.


title: Radio Nostalgia

text: Nostalgialla on toistotakuu käynnissä joka viikonpäivä. Se tarkoittaa, että mikään kappale ei soi kahdesti päivän aikana klo 6-18 välisenä aikana.


title: Radio Nostalgia

text: Nostalgian Aamu: Susanna Heikki ja Salsa Sinisalo – Arkisin 7-11


title: Radio Nostalgia

text: Nostalgian Päivä: Arttu Harkki – Arkisin 11-14


title: Radio Nostalgia

text: Nostalgian Iltapäivä: Katja Ståhl – Ma-To 14-18


title: Radio Nostalgia

text: Nostalgian Viikonloppu: Markus Parkkinen – Pe 14-18, La 9-14 ja Su 10-13


title: Radio Nostalgia

text: Iltalehti toimittaa Nostalgialle radiouutiset tasatunnein.


title: Radio Nostalgia

text: Sääennusteissa Nostalgia käyttää Forecan sääpalvelua.


title: Radio Nostalgia

text: Radio Nostalgiaa voi kuunnella myös netissä kanavan nettisivulla tai radiot.fi applikaation kautta.


title: Radio Nostalgia

text: Radio Nostalgia - Kotimaiset Aarteet, on Nostalgian nettisivuilla soiva nettiradio, jossa soivat pääasiassa suomalaiset vuosikertahitit. Kanavalla soi myös uunituoreita levytyksiä.


title: Radio Nostalgia

text: Nostalgialla on myös Facebook, Twitter, Instagram ja YouTube sivut.


title: Kirjavinkkaus

text: Kirjavinkkaus () tarkoittaa lyhyesti ilmaistuna kirjoista puhumista. Vinkkauksen päämäärä on saada kuulija lukemaan esitelty teos, joten se ei ole sama asia kuin kirja-arvostelu, tekstianalyysi tai kirjareferaatti.


title: Kirjavinkkaus

text: Kirjavinkkaus levisi Suomeen 1990-luvulla suomenruotsalaisten kirjastojen kautta. Aluksi siitä puhuttiin yleisesti ruotsinkielisellä nimityksellä bokprat, kunnes termi kirjavinkkaus vakiintui suomen kieleen. Ruotsiin 70-luvulla rantautunut toimintamuoto on lähtöisin Yhdysvalloista. Englanniksi kirjavinkkausta vastaava termi on book talk.


title: Kirjavinkkaus

text: Tarkoitus on tukea ja edesauttaa lukuharrastuksen syntyä ja ylläpitoa, kielen kehittymistä, kirjojen tuntemusta, henkistä kasvua ja maailmankuvan avartumista. Päämääränä on myös viihtyä, vinkkaustavoista riippuen aktivoida kaikkia aisteja, sekä jakaa elämyksiä.


title: Kirjavinkkaus

text: Tärkein yksittäinen päämäärä on lukemaan houkutteleminen tietyn teoksen avulla:


title: Kirjavinkkaus

text: ""Oman lukukokemuksen, kirjan antaman elämyksen välittäminen kuulijalle niin, että hänessä syntyy pakottava halu lukea myös kirja, on kirjavinkkarin päämäärä.""


title: Kirjavinkkaus

text: Tärkeää on myös monipuolisuus. Vinkkarin on otettava huomioon eritasoiset lukijat:


title: Kirjavinkkaus

text: ""Heikko lukija ei kuitenkaan pääse kehittymään luku- ja kirjoitustaidossa, jos hän ei lue. Onkin äärimmäisen tärkeää, että myös hänelle löytyy sopivaa luettavaa.""


title: Kirjavinkkaus

text: Kirjavinkkaus on usein osa lasten- ja nuortenkirjastotyötä, mutta se on laajentunut muihinkin kohderyhmiin. Aikuisväestölle suunnattuja kirjahetkiä on järjestetty muun muassa Tampereen kaupungin pääkirjastossa Metsossa. Vinkkauksen idea on nostaa esille kirjoja, jotka ovat lainattavissa kirjastosta: vanhoja suosikkeja, klassikoita, uutuuksia ja vähemmän tunnettuja teoksia. Vinkkaaminen ei ole luennoimista tai esitelmöimistä, vaan kertomista (vrt. storytelling). Vinkkari kertoo ja elävöittää kirjan tapahtumat niin, että kuulijan on lopulta pakko saada tietää, mitä seuraavaksi tapahtuu. Kirjoista voidaan myös keskustella yhdessä kuulijoiden kanssa. Kuuntelijat voivat samalla olla osallistujia. Etenkin pienille koululaisille toiminnalliset tauot vinkkien välissä ovat suositeltavia.


title: Kirjavinkkaus

text: Kohderyhmiä on monia ja kenelle tahansa voidaan vinkata: alle kouluikäisille kuvakirjoja, koulujen kaikille luokka-asteille, vanhempainiltojen osallistujille, opettajille tai muille nuorten parissa työskenteleville, erilaisille aikuisryhmille, tietyn alan opiskelijoille, kirjastonkäyttäjille ja niin edelleen.


title: Kirjavinkkaus

text: Kirjavinkkausta työkseen tekeviä kutsutaan kirjavinkkareiksi. Monesti he ovat kirjaston työntekijöitä: kirjastovirkailijoita, kirjastonhoitajia tai muuta henkilökuntaa, jotka lukevat paljon vinkattavan aihepiirin kirjallisuutta ja itse kokevat lukemiseen kannustamisen tärkeäksi. Vinkkaustoiminnassa on mukana myös sanataideohjaajia, opettajia, satutuntien pitäjiä ja muita "kerronnan ammattilaisia". Oma innostus on työn lähtökohta.


title: Kirjavinkkaus

text: Vinkkarit itse pitävät tärkeimpinä ominaisuuksinaan rehellisyyttä ja uskollisuutta omalle tyylilleen. Työn edellytyksenä on myös oma kiinnostus vinkattavaan kirjallisuuteen. Rehellisyydellä tarkoitetaan omaan lukukokemukseen luottamista: mikäli kirjasta ei itse innostu, ei luultavasti kannata vinkata sitä muillekaan. Jos vaikkapa kirjan alku on raskaslukuinen, mutta loppu mitä mainioin tämä myös kerrotaan kuulijoille. Kirjaa ei kaunistella, eikä myöskään suotta vähätellä. Kirjavinkkareita Suomessa kouluttanut läänintaiteilija-kirjastonhoitaja Marja-Leena Mäkelä korostaa työn tekemistä omana itsenään. Ennen kaikkea vinkkarilla on tärkeä välittäjärooli: kirja on vinkkaustapahtuman tähti.


title: Kirjavinkkaus

text: Rehellisyyden, oman tyylin ja kirjallisuustietämyksen lisäksi vinkkarin työssä on hyötyä myös seuraavista ominaisuuksista:


title: Kirjavinkkaus

text: Kokemus, oppaat, koulutukset sekä vertaistuki kollegojen kesken on mainittu tärkeimmiksi tavoiksi oppia hyväksi vinkkariksi. Lisäksi on luettava paljon ja monipuolisesti. Esiintymistaidoissa, kirjallisuustietämyksessä, työajan puitteissa tapahtuvassa vinkkauksiin valmistautumisessa, kouluyhteistyössä, vinkkareiden keskinäisessä yhteistyössä ja vinkkauksen elävöittämisessä on vinkkareiden mukaan vuonna 2008 ollut vielä parantamisen varaa. Yhteistyötä helpottamaan perustettiin Kirjavinkkariyhdistys keväällä 2009.


title: Kirjavinkkaus

text: Kirjavinkkaus on vakiintunut osa kirjastotyötä ja kuuluu joidenkin kirjastolaisten toimenkuvaan. Palkkio- ja lukuvapaakäytännöt vaihtelevat kunnittain. Lukuvapaa tarkoittaa muusta kirjastotyöstä vapaata aikaa lukea kirjoja, joista vinkattavat teokset kootaan. Vuonna 2006 julkaistiin Suomen kirjastoseuran Lastenkirjastotyöryhmän laatima suositus , jonka mukaan kirjavinkkausta tai vastaavaa taustatyötä edellyttävää kirjastotyötä tekevälle suositetaan vähintään yhtä lukupäivää kuukautta kohti. Itse vinkkaus tapahtuu useimmiten kirjaston tai koulun tiloissa. Paikka kannattaa kuitenkin sopia etukäteen aina kulloisenkin tilanteen mukaan. Toisinaan vinkataan myös oman kunnan ulkopuolella.


title: Kirjavinkkaus

text: Oman työyhteisön tuki mainitaan usein tärkeäksi kannustimeksi vinkkaustyötä tekevälle. Valmistelevan työn, matkustamisen ja vinkkaamisen lisäksi vinkkarin on otettava selvää monista käytännön asioista, jotta vinkkaaminen onnistuisi mahdollisimman hyvin: luokan/yleisön koostumus, vinkkauksen päämäärä juuri kyseisessä tilanteessa, mahdollisesti etukäteen toivottu aihealue, oppitunnin/esityksen pituus, paikan tarkka sijainti ja, etenkin kouluissa, lukujärjestyksen kulku.


title: Kirjavinkkaus

text: Kirjavinkkauksessa on kaksi ylittämätöntä sääntöä: kirjan loppuratkaisua ei saa koskaan paljastaa ja vinkkarin ei tule puhua kirjoista, joita itse ei ole lukenut. Vinkkaustapahtuman runko koostuu yleensä useasta erillisestä vinkistä. Luku-urakan ja valikoinnin jälkeen on vuorossa näiden yksittäisten vinkkien suunnittelu. Valikoinnissa vinkkari käyttää niin kutsuttua mäty-periaatetta ("mä tykkään"), ja subjektiivisuus valinnassa on asia, joka kuuluu myös tehdä selväksi kuulijakunnalle.


title: Kirjavinkkaus

text: Vinkin konkreettinen rakenne on seuraavanlainen, kuten Joni R. Bodart sen on muotoillut ja Marja-Leena Mäkelä kääntänyt suomeksi:


title: Kirjavinkkaus

text: Hyvässä vinkissä kerronta katkeaa niin jännittävään tai jollain muulla tavalla vaikuttavaan kohtaan, että odottamattaan epätietoisuuteen jätetyt kuulijat suorastaan tuskastuvat. Vain lukemalla kirjan saa tietää kuinka käy.


title: Kirjavinkkaus

text: Viimeiseen lauseeseen on syytä siis kiinnittää erityistä huomiota, kuten myös ensimmäiseen, jotta kuulijoiden huomio kiinnittyy alusta lähtien esitykseen. Aluksi mainitaan luonnollisesti myös kirjan nimi ja tekijä. Suositeltu pituus yhdelle vinkille on 3-5 minuuttia. Pisimmilläänkin vinkin tulisi kestää vain noin seitsemän minuuttia. Keskimäärin yhden oppitunnin (45 min) aikana ehtii vinkata 5-20 kirjaa, ja määrä vaihtelee vinkkarin oman tyylin sekä tilanteen mukaan. On hyvä varautua kestoltaan erimittaisin vinkein jo esityksen vaihtelevuuden vuoksi. Tärkeintä vinkissä on toiminnan kuvaus, eli keskittyminen siihen, mitä kirjassa "tapahtuu". Tämän keskeisen sisällön tukena voi lukea ääneen otteen kirjasta, mikä ei kuitenkaan aina ole tarpeellista. Lisäksi vinkkari voi kertoa esimerkiksi omista kokemuksistaan tai lisätietoa kirjan tekijästä elävöittääkseen esitystä.


title: Kirjavinkkaus

text:
Vinkkaus on valmis vasta siinä vaiheessa kun kirja on päätynyt lainaan uudelle lukijalle. Esiteltävät kirjat on oltava mukana, mahdollisuuksien mukaan valmiina lainattavaksi saman tien tai vähintään kirjalistoina jaettavaksi koululle, lapsille ja/tai paikalliseen kirjastoon tai kirjastoautoon.
Verkossa on vinkkejä, kirjalistoja ja kokonaisia omia sivustoja, jonne kootaan jatkuvasti lisää vinkkejä: esimerkiksi lasten oma portaali "Okariino" ja nuorten "Sivupiiri".
Lisäksi on julkaistu ns. vinkkikirjallisuutta, kuten "Vinkkejä kirjavinkkareille" -valikoimaluettelot. Aikuisille suunnattu lastenkulttuurilehti "Tyyris Tyllerö" käsittelee säännöllisesti myös kirja-aiheita. Lukukeskus julkaisee kirjallisuuskritiikkiä sisältäviä lehtiä: "Vinski"ä lapsille ja "Lukufiilis"tä nuorille. Lastenkirjainstituutin "Onnimanni" ja Ibby Finlandin "Virikkeitä" sisältävät niin ikään runsaasti kirjallisuusarvosteluja.


title: Kirjavinkkaus

text: Perinteisin kirjavinkkauksen muoto on yhden ihmisen pitämä kaunokirjallisuusvinkkaus, mutta vaihtoehtoisia muotoja on lukuisia: Käytännössä vinkata voi mitä aineistoa vain monin eri tavoin, eivätkä mahdolliset vaihtoehdot rajoitu edellä mainittuihin esimerkkeihin.


title: Glommen-luokka (miinalaiva)

text: Glommen-luokka oli Norjan laivaston kahden miinalaivan muodostama alus luokka, jonka alukset valmistettiin 1917-1918.


title: Glommen-luokka (miinalaiva)

text: Alukset olivat palveluksessa toiseen maailmansotaan saakka. Saksan hyökätessä maahan huhtikuussa 1940 ne olivat Melsomvikin ympäristössä ja ne antautuivat 14. huhtikuuta 1940 saksalaisille. Ne muutettiin ilmatorjunta-aluksiksi, jolloin ne nimettiin "Nki-01" ja "Nki-05":ksi.


title: KNM Glommen (1917)

text: KNM Glommen oli Norjan laivaston Glommen-luokan miinalaiva, joka laskettiin vesille 1917 Akers mekaniske Verkstedillä Oslossa telakkanumerolla 390.


title: KNM Glommen (1917)

text: "Glommen" oli edelleen palveluksessa Saksan hyökätessä huhtikuussa 1940 Norjaan. Alus oli liitettynä 1. meripuolustusalueen 1. miinalaivueeseen päällikkönään H. Coucheron-Aamot. Se antautui 14. huhtikuuta Melsomvikissa sisaraluksensa kanssa saksalaisille, jotka muuttivat sen ilmatorjunta-alukseksi nimettynä "NKi-01:ksi". Alus palveli kuitenkin sukellusveneiden emälaivana. Alus tuhoutui liittoutuneiden ilmapommituksessa 20. lokakuuta 1944 Trondheimsfjordissa.


title: KNM Laugen (1918)

text: KNM Laugen oli Norjan laivaston Glommen-luokan miinalaiva, joka laskettiin vesille 1918 Akers mekaniske verkstadilla Kristianiassa telakkanumerolla 391.


title: KNM Laugen (1918)

text: "KNM Laugen" oli edelleen palveluksessa 1. meripuolustusalueen 1. miinalaivueessa päällikkönään E. W. Schramm Saksan hyökätessä Norjaan huhtikuussa 1940. Alus antautui 14. huhtikuuta Melsomvikissä sisaraluksensa "KNM Glommenin" kanssa. Saksan laivasto muutti sen ilmatorjunta-aluksensa nimeten sen "NKi-05:ksi", mutta se palveli edelleen miinalaivana Hafenschutzflotille Narvikissa. Aluksen nimeksi tuli myöhemmin M22. Euroopan sotatoimien päättyessä Saksan antautumiseen alus palautettiin Norjalle.


title: KNM Laugen (1918)

text: Alus palasi Norjan laivaston palvelukseen vanhalla nimellään, kunnes se poistettiin palveluksesta 1948. Alus myytiin 1950 Br. Andalle Stavangeriin. Alus myytiin edelleen 1950 Rosenbergin mekaniske verkstadille Stavangeriin, joka muutti sen rahtialukseksi nimellä "SS Rosenberg VI". Alus myytiin romutettavaksi Br. Andalle maaliskuussa 1978, mutta Norjan ilmavoimat lunasti seuraavana vuonna aluksen maalilaivaksi. Se tuhoutui 6. kesäkuuta maalilaivana testattaessa ilmasta maahan ohjuksia Vigdelin ohjusten ampuma-alueella.


The Clements Checklist of Birds of the World on kuudes painos James F. Clementsin vuonna 2000 julkaisemasta teoksesta "The Birds of the World. A Check List".


title: The Clements Checklist of Birds of the World

text: Kuudennen painoksen julkaisi Cornell University Press Clementsin lähes valmiin käsikirjoituksen pohjalta. Clements kuoli vuonna 2005 ja kuudes painos ilmestyi 2007. Kirjassa esitellään kaikki ne maailman yli 9 930 lintulajia, jotka tiedeyhteisö ja lintutieteelliset järjestöt ovat tunnustaneet. Luokittelun lisäksi kirjassa kerrotaan lajin tieteellinen ja englanninkielinen nimi, sekä lajin ja alalajien esiintyminen maapallolla.


text: Teoksen viisi edellistä laitosta kustansi Clementsin oma kustantamo Ibis Publishing Company. Cornell siirsi lajiluettelon internetiin marraskuussa 2008, ja se päivitettiin joulukuussa 2009. Exceltiedosto on ladattavissa The Cornell Lab of Ornithologyn websivulta.


text: Clementsin lajiluetteloa käytetään yleisesti. Muun muassa Lynx Edicionsin kustantama Handbook of the Birds of the World ja The Internet Bird Collection käyttävät sitä, sekä myös American Birding Association ja eBird Taxonomy BirdLife käyttää luokittelussa "The Howard and Moore Complete Checklist of the Birds of the World"in kolmatta painosta vuodelta 2003.


title: KNM Frøya

text: KNM Frøya oli Norjan laivaston miinalaiva, joka laskettiin vesille 1916.


title: KNM Frøya

text: "Frøya" oli edelleen palveluksessa Saksan hyökätessä Norjaan huhtikuussa 1940, jolloin se oli matkalla Finnmarkista Horteniin. Alus ankkuroitui 8. huhtikuuta Brekstadissa Trondheiminvuonon suuhun, koska aluksen päällikkö T. Shröder-Nielsen ei ollut halukas ylittämään huonossa säässä ja täydessä miinalastissa Hustadvikaa. Seuraavana aamuna alkoi saksalaisten tunkeutuminen maahan, ja aluksen miehistö havaitsi Trondheimiin matkanneen Saksan laivaston osaston. Alus jäi vuonoon ansaan, jolloin se päätettiin siirtää läheiseen Stjørnfjordiin.


title: KNM Frøya

text: Uudessa asemapaikassaan alus joutui toistuvasti ilmahyökkäysten ja kenttätykistön kohteeksi. Aluksen päällikkö totesi 13. huhtikuuta, että aluksen saaminen turvaan olisi mahdotonta ja se pitäisi tuhota. Alukselta purettiin sen miinalasti sekä muuta käyttökelpoista materiaalia, minkä jälkeen se ajettiin karille Søtvikassa. Aluksen miehistö avasi tuhon varmistamiseksi aluksen venttiilit ja laukaisivat tuhopanokset.


title: KNM Frøya

text: Saksan laivaston sukellusvene "U-34" päällikkönään kapteeniluutnantti Wilhelm Rollmann havaitsi karilla olevan aluksen ja varmisti sen tuhon torpedoilla.


title: Klaus Tschütscher

text: Klaus Tschütscher (s. 7. heinäkuuta 1967) oli Liechtensteinin pääministeri vuosina 2009–2013. Hän on Isänmaallisen liiton ("Vaterländische Union", VU) jäsen. Hän opiskeli lakia Sankt Gallenin yliopistossa ja suoritti oikeustieteen tohtorin tutkinnon vuonna 1996. Hän on naimisissa ja kahden lapsen isä. Perhe asuu Ruggellissa.


title: La Pazin departementti (Bolivia)

text: La Pazin departementti () on yksi Bolivian yhdeksästä departementista. Se sijaitsee maan länsiosassa rajautuen lounaassa Chileen, lännessä Peruun, pohjoisessa Pandon departementtiin, idässä Benin ja Cochabamban departementteihin ja etelässä Oruron departementtiin. Bolivian ja Perun rajalla sijaitseva Titicaca-järvi sijaitsee osittain departementin alueella, samoin matkailukohteena suosittu Copacabanan pikkukaupunki. La Pazin departementti on kooltaan 133 985 neliökilometriä ja se on väkiluvultaan maan suurin departementti. Sen asukasluku oli vuonna 2010 2 839 900. Departementin pääkaupunki on maan hallinnollinen kaupunki La Paz, jonka asukasluku oli vuonna 2010 yhteensä noin 835 000.


title: La Pazin departementti

text: La Pazin departementti voi viitata muun muassa seuraaviin paikkoihin: